ഡ്രൈവിംഗിനിടെ ഭാര്യയും ഭര്‍ത്താവും വഴക്കിട്ടു; നഷ്ടമായത് നാല് ജീവനുകള്!\n09 May, 2018 12:40:46 AM\nനിയന്ത്രണം നഷ്ടപ്പെട്ട കാർ ഓട്ടോയിലിടിച്ചു മറിഞ്ഞാണ് അപകടം\nബിക്കാനീര്: കാറോടിക്കുന്നതിനിടെ ഭാര്യയും ഭര്‍ത്താവും വഴക്കിടതിനെ തുടര്‍ന്നുണ്ടായ അപകടത്തില് നാലു പേര് കൊല്ലപ്പെട്ടു. രാജസ്ഥാനിലെ ബിക്കാനീറിലാണ് സംഭവം. പുത്തന് മാരുതി സ്വിഫ്റ്റ് ഓട്ടോറിക്ഷയിലിടിച്ചാണ് അപകടം. ടീം ബിഎച്ച്പി, രാജസ്ഥാന് പത്രിക എന്നീ മാധ്യമങ്ങളുടെ റിപ്പോര്‍ട്ട് അനുസരിച്ച് കാർ ഓടിച്ച ഭർത്താവ് ദേവ് പ്രതാപും ഭാര്യ പ്രിയങ്ക പ്രതാപും ഓട്ടോയിൽ യാത്ര ചെയ്യുകയായിരുന്ന രണ്ട് സ്ത്രീകളുമാണ് മരിച്ചത്.\n28കാരനായ ദേവ് പ്രതാപ് നേവല് ഒഫീസറാണ്. വാഹനം ഓടിച്ചുകൊണ്ടിരുന്നപ്പോൾ ഭാര്യയോട് വഴക്കടിച്ചതുമൂലം നിയന്ത്രണം നഷ്ടപ്പെട്ട കാർ ഓട്ടോയിലിടിച്ചു മറിയുകയായിരുന്നുവെന്നാണ് റിപ്പോര്‍ട്ടുകള്. വഴക്കിനിടയില് ദേഷ്യം പിടിച്ച ദേവ് വാഹനത്തിന്റെ വേഗം വർദ്ധിപ്പിക്കുകയായിരുന്നുവത്രെ. തുടര്‍ന്നാണ് അപകടം.\nഅതേസമയം ഓട്ടോറിക്ഷയില് പത്തോളം പേരുണ്ടായിരുന്നുവെന്നും റിപ്പോര്‍ട്ടുകളുണ്ട്. മീരാ ദേവി (50), ചുക്കാ ദേവി (45) എന്നിവരാണ് മരിച്ച സ്ത്രീകള്. കാറിന്‍റെ പിന്നാലെയെത്തിയ ആംബുലന്‍സിന്‍റെ ഡ്രൈവറാണ് വഴക്കിന്‍റെ കാര്യം പൊലീസിനെ അറിയിക്കുന്നത്. ഇയാള് സമാധാനിപ്പിക്കാന് ശ്രമിച്ചിട്ടും കുതിച്ചു പായുന്നതിനിടെയായിരുന്നു അപകടം.


Home LATEST NEWS ബിപിൻ റാവത്തിന്റെ വിയോഗത്തിൽ ഇന്ത്യയെ അനുശോചനം അറിയിച്ച് ലോകരാജ്യങ്ങൾ, അമേരിക്കയും ഫ്രാന്‍സും യൂറോപ്യന് യൂണിയനും അനുശോചനം...\nകൂനൂർ : കൂനൂർ ഹെലികോപ്റ്റർ ദുരന്തത്തിൽ ജനറൽ ബിപിൻ റാവത്തിന്‍റെ വിയോഗത്തില് നടുങ്ങിയിരിക്കുകയാണ് രാജ്യം.\nപാക് അധീന കശ്മീരിലടക്കം രാജ്യം കണ്ട ഏറ്റവും പ്രധാന സൈനിക ഓപ്പറേഷനുകൾക്കെല്ലാം ചുക്കാൻ പിടിച്ച സേനകളുടെ തലവനായിരുന്നു ബിപിന് റാവത്ത്. അവസാന ശ്വാസത്തിലും രാജ്യത്തെ സേവിച്ച്, രാജ്യത്തിന്‍റെ സ്നേഹം ഏറ്റുവാങ്ങിയാണ് സേനാ നായകന്‍റെ മടക്ക യാത്ര.\nസംയുക്ത സേനാ മേധാവി ബിപിൻ റാവത്തിന്റെ വിയോഗത്തിൽ ഇന്ത്യയെ അനുശോചനം അറിയിച്ച് ലോക രാജ്യങ്ങളും ഐക്യരാഷ്ട്രസഭയും. അമേരിക്കയും ഫ്രാന്‍സും യൂറോപ്യന് യൂണിയനും അനുശോചനം അറിയിച്ചു. ഇന്ത്യന് ജനതയുടെ വേദനയില് പങ്കുചേരുമെന്ന് യുഎന് അറിയിച്ചു.\nപെന്റഗൺ പ്രസ് സെക്രട്ടറി ജോൺ കിർബി പ്രസ്താവനയിലൂടെയാണ് അനുശോചനം രേഖപ്പെടുത്തിയത്. ‘ഇന്ത്യൻ സൈന്യത്തിന്റെയും ജനതയുടെയും വേദനയിൽ പങ്കുചേരുന്നു’വെന്ന് അദ്ദേഹം അറിയിച്ചു.\nബിപിൻ റാവത്തിനെ അനുസ്മരിച്ച് യുഎസ് സംയുക്ത സൈനിക മേധാവിയും രംഗത്തെത്തി. ഇന്ത്യ -യുഎസ് സഹകരണം ശക്തമാക്കിയ വ്യക്തിയെന്ന് ജനറൽ മാർക്ക് മില്ലി അദ്ദേഹത്തെ സ്മരിച്ചു. അഗാധ ദുഃഖം ഇന്ത്യയെ അറിയിക്കുന്നുവെന്ന് യുഎസ് പ്രതിരോധ സെക്രട്ടറി വ്യക്തമാക്കി.\nPrevious articleപണ്ടുമുതലേയുള്ള തടിയായിരുന്നു എന്നും എളുപ്പം ഒന്നും കുറക്കാനും കഴിയില്ലെന്നാണ് കരുതിയത്, തടി കുറയ്ക്കണം എന്ന ആഗ്രഹവും നേരത്തെ മുതലേയുണ്ട്. പല ശ്രമങ്ങളും പരാജയപ്പെട്ടു ; അവസാനം 78 കിലോ 65 ആയി എന്ന് ശാലു\nNext articleകൂനൂരിൽ അപടകടത്തിൽ പെട്ട വ്യോമസേനാ ഹെലികോപ്ടറിന്റെ ഡാറ്റാ റെക്കോർഡർ കണ്ടെത്തി\nമുഖ്യമന്ത്രിയേയും പി.എസ്.സി ചെയര്‍മാനേയും കടന്നാക്രമിച്ച് കെ.സുരേന്ദ്രന്\nകോവിഡ് സാഹചര്യം വിലയിരുത്താൻ പ്രധാനമന്ത്രി ഇന്ന് മുഖ്യമന്ത്രിമാരുമായി ചർച്ച നടത്തും\nപ്രമുഖരെ വിളിച്ച് ഓണക്കിറ്റ് നൽകണം, ഫോട്ടോ എടുക്കണം, സർക്കുലർ കണ്ട് അമ്പരന്ന് റേഷൻ വ്യാപാരികൾ\nപൊലീസ് വാട്ട്സാപ്പ് ഗ്രൂപ്പിൽ ഗോഡ്സേയുടെ പ്രസംഗം, എസ്ഐയ്ക്ക് താക്കീത് നല്‍കി


Malayalam News (മലയാളം വാർത്ത): Latest Malayalam News, Breaking News | Thekeralapost കൊലക്കേസുകളിലെ അപൂര്‍വ്വത; ഉത്ര കൊലക്കേസിന്റെ നാള്‍വഴികളിലൂടെ | The Kerala Post Malayalam News (മലയാളം വാർത്ത): Latest Malayalam News, Breaking News\nഉത്രവധക്കേസില് പ്രതിയും ഭര്‍ത്താവുമായ സൂരജ് കുറ്റക്കാരനാണെന്ന് കോടതി. കൊല്ലം ആറാം അഡീഷണല് സെക്ഷന്‍സ് കോടതി ജഡ്ജി എം മനോജാണ് വിധി പ്രസ്താവിച്ചത്. ഭര്‍ത്താവ് ഭാര്യയെ പാമ്പിനെ കൊണ്ട് കടിപ്പിച്ച കേരളത്തിലെ ആദ്യ കേസായി മാറി ഇതോടെ ഉത്ര കൊലക്കേസ്.\nഅവിശ്വസനീയമായ ഒരു മരണവാര്‍ത്തയാണ് കൊല്ലം അഞ്ചല് ഏറത്തെ വീട്ടില് നിന്നും 2020 മെയ് 7ന് പുറത്തുവന്നത്. ഒരു തവണ പാമ്പ് കടിയില് നിന്നും അത്ഭുതകരമായി രക്ഷപ്പെട്ട യുവതി കഷ്ടിച്ച് ഒന്നര മാസത്തെ ഇടവേളയില് വീണ്ടും പാമ്പിന്റെ കടിയേല്‍ക്കുകയും മരിക്കുകയും ചെയ്യുന്നു. മരിച്ചത് ഏറം സ്വദേശികളായ വിജയസേനന്റെയും മണിമേഖലയുടെയും 23 കാരിയായ മകള് ഉത്ര.\nതനിക്കൊപ്പം അഞ്ചലിലെ വീട്ടില് കിടപ്പുമുറിയില് കിടന്നുറങ്ങുകയായിരുന്ന ഉത്രയെ മുറിയുടെ ജനലിലൂടെ വീടിന്റെ ഉള്ളില് കയറിയ മൂര്‍ഖന് കടിച്ചുവെന്നായിരുന്നു ഭര്‍ത്താവ് സൂരജ് എല്ലാവരോടും പറഞ്ഞത്. സൂരജിന്റെ ഈ പ്രചാരണത്തില് വീട്ടുകാര്‍ക്കോ ബന്ധുക്കള്‍ക്കോ ആദ്യം സംശയമൊന്നും തോന്നിയിരുന്നില്ല. പക്ഷേ, ഉത്രയുടെ ശവസംസ്‌കാര ചടങ്ങുകള് കഴിഞ്ഞതോടെ സൂരജ് പറഞ്ഞ കഥകളില് സംശയങ്ങള് ഉയര്‍ന്നു തുടങ്ങി. ശവസംസ്‌കാര ചടങ്ങുകളിലെ സൂരജിന്റെ അമിതമായ അഭിനയമായിരുന്നു സംശയങ്ങളുടെയെല്ലാം അടിസ്ഥാനം. ചില പാമ്പ് പിടുത്തക്കാരുമായി സൂരജിന് അടുത്ത ബന്ധമുണ്ടെന്ന സൂചനകളും ബന്ധുക്കള്‍ക്ക് കിട്ടി.\nഅവര് അഞ്ചല് പൊലീസിനെ ആദ്യം സമീപിച്ചു. പക്ഷേ, ലോക്കല് പൊലീസ് നടത്തിയ അന്വേഷണത്തിന്റെ ദിശ മാറുന്നുവെന്ന സംശയം ഉയര്‍ന്നതോടെ ഉത്രയുടെ കുടുംബം അന്നത്തെ കൊല്ലം റൂറല് എസ്പി ഹരിശങ്കറിന്റെ മുമ്പില് പരാതിയുമായി എത്തി. മികച്ച കുറ്റാന്വേഷകനെന്ന് പേരു കേട്ട ജില്ലാ ക്രൈം ബ്രാഞ്ചിലെ ഡിവൈഎസ്പി എ അശോകന്റെ നേതൃത്വത്തില് പുതിയ സംഘം കേസന്വേഷണം ഏറ്റെടുത്തു.\nമെയ് 24ന് ഉത്രയുടെ കുടുംബത്തിന്റെ സംശയം ശരിവെച്ചുകൊണ്ട് ക്രൈംബ്രാഞ്ച് സൂരജിനെ അറസ്റ്റ് ചെയ്തു. പാമ്പ് പിടുത്തക്കാരില് നിന്നും പണം കൊടുത്ത് വാങ്ങിയ മൂര്‍ഖന് പാമ്പിനെക്കൊണ്ട് സൂരജ് ഉത്രയെ കടിപ്പിച്ച് കൊല്ലുകയായിരുന്നുവെന്ന അന്വേഷണ സംഘത്തിന്റെ കണ്ടെത്തല് നടുക്കത്തോടെ കേരളം കേട്ടു. സൂരജിനൊപ്പം സഹായിയായ പാമ്പ് പിടുത്തക്കാരന് കല്ലുവാതുക്കല് സ്വദേശി സുരേഷും അറസ്റ്റിലായി.\nമെയ് 6ന് ഉത്രയ്ക്ക് മരണകാരണമായ പാമ്പുകടി ഏല്‍ക്കുന്നതിനും ഒന്നര മാസം മുമ്പ് അടൂരിലുള്ള സൂരജിന്റെ വീട്ടില് വെച്ച് ഉത്രയെ ഒരു അണലി കടിച്ചിരുന്നു.\nമരിക്കുന്നതിന്റെ തലേന്ന് രാത്രിയോടെ ജ്യൂസില് മയക്കുമരുന്ന് കലര്‍ത്തി സൂരജ് ഉത്രയ്ക്ക് നല്‍കി. ശേഷം മൂര്‍ഖന് പാമ്പിനെ സൂക്ഷിച്ചിരുന്ന ബാഗ് കാറില് നിന്നെടുത്ത് കട്ടിലിനടിയിലേക്ക് മാറ്റി. അര്‍ധരാത്രി എല്ലാവരും ഉറങ്ങിയെന്ന് ഉറപ്പിച്ച ശേഷം ഉത്രയെ കൊല്ലാനുള്ള നീക്കങ്ങള് തുടങ്ങി. കട്ടിലിനടിയിലെ ബാഗില് ഒരു പ്ലാസ്റ്റിക് ഭരണിയിലാണ് മൂര്‍ഖന് പാമ്പിനെ സൂക്ഷിച്ചിരുന്നത്. രാത്രി പാമ്പിനെ എടുത്തതിന് ശേഷം ഉറങ്ങിക്കിടക്കുകയായിരുന്ന ഉത്രയുടെ ശരീരത്തിലേക്ക് പാമ്പിനെ കുടഞ്ഞിട്ടു. പക്ഷേ പാമ്പ് ഉത്രയെ കടിച്ചില്ല.\nഇതോടെ പാമ്പിന്റെ ഫണത്തില് പിടിച്ച് ഉത്രയുടെ കയ്യില് താന് കടിപ്പിക്കുകയായിരുന്നുവെന്ന് സൂരജ് പൊലീസിനോട് പറഞ്ഞു. അതിന് ശേഷം പാമ്പിനെ മുറിയുടെ അലമാരയുടെ അടിയിലേക്ക് വലിച്ചെറിഞ്ഞു. പാമ്പ് തിരികെ എത്തി തന്നെ കടിക്കുമോയെന്ന പേടിയില് ഇരു കാലുകളും കട്ടിലില് എടുത്തുവെച്ച് ആ രാത്രി മുഴുവന് താന് ഉറങ്ങാതെ ഉത്രയുടെ മൃതശരീരത്തിനൊപ്പം ഇരുന്നെന്നും സൂരജ് പൊലീസിനോട് വിശദീകരിച്ചിട്ടുണ്ട്.\nപിറ്റേന്ന് പുലരും വരെ ഇത് തുടര്‍ന്നു. ആര്‍ക്കും സംശയം തോന്നാത്ത വിധത്തില് സൂരജ് പെരുമാറി. സൂരജിന് പാമ്പിനെ നല്‍കിയ സുരേഷിനെയും പൊലീസ് ആദ്യം പ്രതി ചേര്‍ത്തിരുന്നു. പക്ഷേ സ്വന്തം ഭാര്യയെ കൊല്ലാന് വേണ്ടിയാണ് സൂരജ് പാമ്പിനെ വാങ്ങിയതെന്ന കാര്യം തനിക്ക് അറിയില്ലായിരുന്നുവെന്ന് സുരേഷ് മൊഴി നല്‍കി. ഈ മൊഴി മുഖവിലയ്‌ക്കെടുത്ത കോടതി സുരേഷിനെ മാപ്പ് സാക്ഷിയാക്കുകയായിരുന്നു.\nമൂര്‍ഖന് പാമ്പിനെക്കൊണ്ട് കടിപ്പിച്ച് ഭാര്യയെ താന് കൊന്നുവെന്നായിരുന്നു പൊലീസിന്റെ മുമ്പിലെ സൂരജിന്റെ കുറ്റസമ്മത മൊഴി. ഈ മൊഴി മാത്രം വെച്ച് കോടതിയ്ക്ക് മുമ്പില് സൂരജ് ചെയ്ത കുറ്റം തെളിയിക്കാനാകില്ലെന്ന് അന്വേഷണ സംഘത്തിന് ബോധ്യമായിരുന്നു.\nവെറുതെ കിടന്നുറങ്ങുന്ന ഒരാളെ ഒരു പ്രകോപനവുമില്ലാതെ മൂര്‍ഖന് പാമ്പ് കടിക്കുമോ? ഏത് സാഹചര്യത്തിലായിരിക്കും ഉത്രയെ മൂര്‍ഖന് പാമ്പ് കടിച്ചിട്ടുണ്ടാവുക? പാമ്പ് കടിച്ചാല് ഉണ്ടാകുന്ന മുറിവിന്റെ ആഴമെത്രെയായിരിക്കും? ഇങ്ങിനെ നിരവധി സംശയങ്ങള് ഉണ്ടായിരുന്നു. ഈ സംശയങ്ങള്‍ക്കെല്ലാമുള്ള ഉത്തരമായിരുന്നു കൊല്ലം മരുപ്പയിലെ വനംവകുപ്പിന്റെ കേന്ദ്രത്തില് പൊലീസ് നടത്തിയ ഡമ്മി പരിശോധനയുടെ ദൃശ്യങ്ങള്.\nകൊല്ലപ്പെട്ട ഉത്രയോളം ഭാരമുള്ള ഡമ്മി. ഈ ഡമ്മിയിലാണ് മൂന്ന് മൂര്‍ഖന് പാമ്പുകളെ ഉപയോഗിച്ച് പൊലീസ് പരിശോധന നടത്തിയത്. കട്ടിലില് കിടത്തിയിരുന്ന ഡമ്മിയിലേക്ക് പാമ്പിനെ കുടഞ്ഞിട്ടായിരുന്നു ആദ്യ പരിശോധന. പക്ഷേ ഡമ്മിയില് പാമ്പ് കൊത്തിയില്ല. പിന്നീട് ഡമ്മിയുടെ വലം കയ്യില് കോഴിയിറച്ചി കെട്ടിവെച്ച ശേഷം പാമ്പിനെ പ്രകോപിപ്പിച്ചു. എന്നിട്ടും പാമ്പ് കടിച്ചില്ല. ഇറച്ചി കെട്ടിവെച്ച ഡമ്മിയുടെ വലംകൈ കൊണ്ട് പാമ്പിനെ തുടര്‍ച്ചയായി അമര്‍ത്തി നോക്കി. അപ്പോള് മാത്രമായിരുന്നു പാമ്പ് ഡമ്മിയില് കടിച്ചത്. ഈ കടിയില് പല്ലുകള്‍ക്കിടയിലെ അകലം രണ്ട് സെന്റീമീറ്ററിലധികമായി ഉയര്‍ന്നു. ഉത്രയുടെ ശരീരത്തില് ഉണ്ടായിരുന്ന മുറിവിലും പാമ്പിന്റെ പല്ലുകള്‍ക്കിടയിലെ അകലം2മുതല് 2.8 സെന്റീമീറ്റര് വരെയായിരുന്നു.\nസാധാരണയായി ഇന്ത്യയില് കാണപ്പെടുന്ന മൂര്‍ഖന് പാമ്പുകള് സ്വാഭാവികമായി ഒരാളെ കടിച്ചാല് അയാളുടെ മുറിവില് പാമ്പിന്റെ പല്ലുകള്‍ക്കിടയിലുള്ള അകലം ഏതാണ് രണ്ട് സെന്റീമീറ്ററില് താഴെയായിരിക്കും. പക്ഷേ ഉത്രയുടെ കാര്യത്തില് പാമ്പിന്റെ ഫണത്തില് പിടിച്ച് ബലമായി സൂരജ് ഉത്രയെ കടിപ്പിക്കുകയായിരുന്നു. അതുകൊണ്ടാണ് ഉത്രയുടെ ശരീരത്തിലുള്ള മുറിവിലെ പാമ്പിന്റെ പല്ലുകള്‍ക്കിടയിലെ അകലം2സെന്റീമീറ്ററിലും ഉയര്‍ന്നിരുന്നത്.\nസര്‍പ്പശാസ്ത്രജ്ഞനും വനംവകുപ്പിലെ ഉന്നത ഉദ്യോഗസ്ഥരും മൃഗസംരക്ഷണ വകുപ്പിലെയും ഫൊറന്‍സിക് വിഭാഗത്തിലെയും വിദഗ്ധരായ ഡോക്ടര്‍മാരുമടങ്ങുന്ന സംഘവും ഡമ്മി പരിശോധനയിലൂടെ പൊലീസ് നടത്തിയ ഈ കണ്ടെത്തലുകള് സാക്ഷ്യപ്പെടുത്തി. ഈ ദൃശ്യങ്ങള് തന്നെയാകും സൂരജിന്റെ വിധി തീരുമാനിക്കുന്നതില് കോടതിയ്ക്ക് മുമ്പില് പ്രധാന തെളിവായി ഉയര്‍ന്നുവരിക.\nപ്രോസിക്യൂഷന് ഉന്നയിച്ച പ്രധാന വാദം പണം കൊടുത്ത് വാങ്ങിയ പാമ്പിനെ ഉപയോഗിച്ച് സ്വന്തം ഭാര്യയെ കടിപ്പിച്ച് കൊന്നുവെന്നാണ്. എന്നാല് ഇങ്ങിനെയൊരു കൃത്യം ചെയ്യാന് ഒരു മനുഷ്യനെക്കൊണ്ടും കഴിയില്ലെന്ന് മാത്രമല്ല, പൊലീസ് കെട്ടിച്ചമച്ച ഒരു തിരക്കഥ കുറ്റപത്രമായി കോടതിയ്ക്ക് മുമ്പില് സമര്‍പ്പിച്ചിരിക്കുകയാണെന്ന് പ്രതിഭാഗം വാദിച്ചു. പാമ്പുകളെ കൈകാര്യം ചെയ്യാനുള്ള കഴിവ് സൂരജിനില്ല. ബോധവല്‍ക്കരണ ക്ലാസ് സംഘടിപ്പിക്കുന്നതിന് വേണ്ടിയാണ് സുരേഷ് പാമ്പിനെ കൊണ്ടുവന്നത്. ആ ക്ലാസ് ഷൂട്ട് ചെയ്ത് യൂട്യൂബിലൂടെ പ്രചരിപ്പിക്കാനായിരുന്നു സൂരജ് ലക്ഷ്യമിട്ടിരുന്നതെന്നും പ്രതിഭാഗം വാദിച്ചു.\nഎന്നാല് പ്രതിഭാഗം ഉന്നയിക്കുന്ന വാദങ്ങള് വസ്തുതാപരമല്ലെന്ന് പ്രോസിക്യൂഷനും കോടതിയില് വാദിച്ചു. പാമ്പുകളെ ഉപയോഗിക്കുന്ന കാര്യത്തില് സൂരജ് വിദഗ്ധനായിരുന്നു. യൂട്യൂബില് പാമ്പുകളുമായി ബന്ധപ്പെട്ട വീഡിയോകളാണ് സൂരജ് കൂടുതലായി കണ്ടിരുന്നത്. സുരേഷും സൂരജുമായി ബന്ധമുണ്ടെന്ന് തെളിയിക്കുന്ന രേഖകളും പ്രോസിക്യൂഷന് ഹാജരാക്കിയിട്ടുണ്ട്. മാത്രമല്ല, സുരേഷ് എത്തിച്ച പാമ്പിനെ ഉപയോഗിച്ച് ഒരു സ്ഥലത്ത് പോലും സൂരജ് ക്ലാസുകളൊന്നും നടത്തിയിട്ടില്ല. 2020 ഫെബ്രുവരി മാസം സുരേഷും സൂരജും തമ്മില് കണ്ടിരുന്നുവെന്നും പ്രോസിക്യൂഷന് വ്യക്തമാക്കി. ഇതിനായി ഇരുവരുടെയും മൊബൈല് ടവര് ലൊക്കേഷനടക്കമുള്ള തെളിവുകള് പ്രോസിക്യൂഷന് കോടതിയില് സമര്‍പ്പിച്ചു. സുരേഷിന് കൈമാറാനായി സൂരജ് എടിഎമ്മില് നിന്ന് പണം പിന്‍വലിച്ചതിന്റെ രേഖകളും കോടതിയ്ക്ക് മുമ്പില് എത്തിച്ചു.\nഎന്നാല് ഈ കണ്ടെത്തലുകളൊന്നും തെളിയിക്കാന് പ്രോസിക്യൂഷന് സാധിച്ചിട്ടില്ലെന്ന് പ്രതിഭാഗം വാദിച്ചു. തെളിവുകളും സാക്ഷിമൊഴികളും സൂരജിന് അനുകൂലമാണ്. എംസി റോഡിനടുത്ത് ഏനാത്ത് എന്ന സ്ഥലത്ത് വെച്ചാണ് സൂരജ് പാമ്പിനെ വാങ്ങാനുള്ള പണം പാമ്പാട്ടിയായ സുരേഷിന് നല്‍കിയതെന്നായിരുന്നു പ്രോസിക്യൂഷന്റെ വാദം. എന്നാല് ഏനാത്തെ ഒരു സിസിടിവിയിലും സൂരജിന്റെ ദൃശ്യങ്ങള് പതിഞ്ഞിട്ടില്ലെന്ന് പ്രതിഭാഗം വാദിച്ചു.\nഎന്നാല് ഏനാത്തേയ്‌ക്കെത്താന് സിസിടിവി ക്യാമറകള് ഇല്ലാത്ത വേറൊരു വഴിയുണ്ടെന്നും സൂരജും സുരേഷും തമ്മിലുള്ള കൂടിക്കാഴ്ച ഇവിടെ വെച്ചായിരുന്നുവെന്നും സാക്ഷിയുടെ മൊഴിയോട് കൂടി തന്നെ പ്രോസിക്യൂഷന് വ്യക്തമാക്കി. ഉത്രയെ ആദ്യം പാമ്പ് കടിച്ചത് 2020 മാര്‍ച്ച് മൂന്നിന് പുലര്‍ച്ചയോടെയായിരുന്നു. അടൂരിലെ സൂരജിന്റെ വീട്ടില് വെച്ച് പാമ്പ് കടിയേറ്റ ഉത്രയെ ആശുപത്രിയിലെത്തിക്കാന് പുറത്തു നിന്നുള്ള വാഹനമാണ് സൂരജ് ആശ്രയിച്ചിരുന്നത്. സ്വന്തം വീട്ടില് കാറ് കിടക്കുമ്പോഴായിരുന്നു പുറത്ത് നിന്നും വണ്ടി വിളിച്ചത്. ചികിത്സ പരമാവധി വൈകിപ്പിച്ച് ഉത്രയെ കൊല്ലുക എന്ന ഉദ്ദേശ്യത്തിലാണ് പ്രതി സ്വന്തം വാഹനം എടുക്കാതിരുന്നതെന്ന് അന്വേഷണ സംഘം കണ്ടെത്തി.\nഎന്നാല് രാത്രി വാഹനമോടിക്കാന് സൂരജിന് കാഴ്ച പരിമതിയുണ്ടായിരുന്നുവെന്നാണ് ഇതിന് പ്രതിഭാഗം ഉന്നയിച്ച ന്യായം. എന്നാല് ഈ വാദം നിലനില്‍ക്കുന്നതല്ല. മുമ്പ് പലതവണ സൂരജ് രാത്രിയില് വാഹനമോടിച്ചിരുന്നുവെന്ന് പൊലീസ് കണ്ടെത്തിയിട്ടുണ്ട്.\nഉത്രയെ ജീവനോടെ അവസാനം കണ്ടത് സൂരജായിരുന്നു. ആറാം തിയതി രാത്രി സൂരജിനോടൊപ്പമായിരുന്നു ഉത്ര ഉറങ്ങാന് കിടന്നത്. പിറ്റേന്ന് രാവിലെ ഉത്രയുടെ അമ്മ എത്തിയപ്പോള് വാ തുറന്ന് കൈ കട്ടിലില് നിന്ന് താഴേയ്ക്കിട്ട നിലയിലായിരുന്നു ഉത്രയെ കണ്ടത്. പക്ഷേ രാവിലെ മുറിയില് നിന്നും ഇറങ്ങിയ സൂരജ് ഇതിനെക്കുറിച്ച് ഒന്നും വീട്ടുകാരോട് പറഞ്ഞില്ല. ഇത് സൂരജിനെതിരായ പ്രധാന തെളിവാണ്.\nഎന്നാല് പ്രതിഭാഗം പറയുന്നത് ആറാം തിയതി സൂരജ് ഉത്രയ്‌ക്കൊപ്പമായിരുന്നില്ല കിടന്നുറങ്ങിയത് എന്നാണ്. മറ്റൊരു മുറിയിലായിരുന്നു സൂരജ് ഉറങ്ങിയിരുന്നത്. എന്നാല് ഈ വാദവും നിലനില്‍ക്കില്ല. ഉത്ര കൊലക്കേസില് അന്വേഷണം ആവശ്യപ്പെട്ട് സൂരജ് തന്നെ മുഖ്യമന്ത്രിയ്ക്ക് കത്തയച്ചിരുന്നു. ആ കത്തില് ഉത്രയ്‌ക്കൊപ്പമാണ് കിടന്നിരുന്നതെന്ന് സൂരജ് എഴുതിയിട്ടുണ്ട്. ഈ കത്ത് പ്രോസിക്യൂഷന് കോടതിയില് ഹാജരാക്കിയിട്ടുമുണ്ട്.\nഉത്രയുടെ വീട്ടില് സൂരജ് സിസിടിവികള് സ്ഥാപിച്ചിരുന്നു. ഉത്ര മരിക്കുന്നതിന് രണ്ട് മാസം മുമ്പ് ഈ സിസിടിവികള് തകരാറിലായി. ഇത് നന്നാക്കണമെന്ന് ഉത്രയുടെ മാതാപിതാക്കള് ആവര്‍ത്തിച്ച് ആവശ്യപ്പെട്ടിട്ടും സൂരജ് തയ്യാറായിരുന്നില്ല.\nവെറും അസ്വാഭാവിക മരണമാണെന്ന് തള്ളിക്കളയാവുന്ന ഒരു കേസില് നിര്‍ണായകമായ ചില കണ്ടെത്തലുകള് നടത്തുന്നത് മുന് എസ്പി ഹരിശങ്കറായിരുന്നു. അദ്ദേഹത്തിന്റെ കണ്ടെത്തലുകള് ഇതായിരുന്നു.\nകടിച്ച പാമ്പുകളുടെ പൊതു സ്വഭാവം, കടിയേറ്റ സ്ഥലത്തിന്റെ ഘടന, പാമ്പ് കടിയേറ്റ സമയം എന്നിവയൊക്കെ സുക്ഷ്മമായി പരിശോധിക്കുമ്പോള് ഒരു സ്വാഭാവിക പാമ്പ് കടിയ്ക്കുള്ള സാധ്യതകള് കുറവാണ്. അണലി ഉത്രയെ കടിച്ചിരിക്കുന്നത് വീടിന്റെ ഒന്നാം നിലയില് വെച്ചാണ്. അണലി ഒരിക്കലും മുകളിലേക്ക് കയറില്ല. അങ്ങിനെയുണ്ടായാല് അത് വിചിത്രമായിരിക്കും. രണ്ടാമത് മൂര്‍ഖന് പാമ്പിന്റെ കടിയേല്‍ക്കുന്നത് രാത്രിയാണ്. രാത്രി സാധാരണ മൂര്‍ഖന് പാമ്പുകള് കര്‍മ്മനിരതരല്ല. ആ സമയത്ത് യാതൊരു പ്രകോപനവുമില്ലാതെ ഉറങ്ങിക്കിടന്നിരുന്ന ആളെ രണ്ട് പ്രാവശ്യം കടിക്കുക അസ്വാഭാവികമാണ്. സാധാരണ മൂര്‍ഖന് പാമ്പുകള് ആദ്യം ചെയ്യുക പത്തി വിടര്‍ത്തി പേടിപ്പിക്കുകയാണ്. അതിന് ശേഷം വിഷം കുത്തിവെയ്ക്കാതെ കടിയ്ക്കും. ഇതെല്ലാം പരിഗണിച്ചാണ് കേസില് പൊലീസ് അസ്വാഭാവികത സംശയിച്ചത്.\nഎന്തുകൊണ്ടാണ് ഉത്രയെ കൊല്ലാന് സൂരജ് തീരുമാനിച്ചത്?\nസ്വത്തിനോടുള്ള വലിയ ആര്‍ത്തി തന്നെ. വ്യക്തമായ രീതിയിലുള്ള കൊലപാതകം ചെയ്താലും വിവാഹമോചനം നടത്തിയാലും സൂരജിന് സ്വത്തുകള് അനുഭവിക്കാന് സാധിക്കില്ല. അപ്പോള് സ്വാഭാവിക മരണമെന്ന് തോന്നിപ്പിക്കുന്ന രീതിയില് ഉത്രയെ കൊലപ്പെടുത്തുകയും ശേഷം വീണ്ടും വിവാഹം കഴിച്ച് അതിലൂടെയും സ്വത്ത് ഉണ്ടാക്കാമെന്ന് സൂരജ് കണക്കുകൂട്ടി.\nകൊലക്കേസുകളിലെ ഒരു അപൂര്‍വ്വതയാണ് ഉത്ര കൊലക്കേസ്. പൊതു സമൂഹത്തിന് മുമ്പില് വെച്ച തെളിവുകള് ഫലപ്രദമായി കോടതിയെ ബോധ്യപ്പെടുത്താന് പ്രോസിക്യൂഷന് കഴിഞ്ഞു. കേസ് അപൂര്‍വ്വങ്ങളില് അപൂര്‍വ്വമാണെന്ന് വിലയിരുത്തിയ പ്രോസിക്യൂഷന്, പ്രതിയ്ക്ക് വധശിക്ഷ നല്‍കണമെന്ന് വാദിച്ചു. വിചിത്രവും പൈശാചികവും ദാരുണവുമായ കേസാണിത്. സ്വന്തം ഭാര്യ വേദനയാല് നിലവിളിച്ചപ്പോള് പ്രതി മറ്റൊരു കൊല ആസൂത്രണം ചെയ്തു. സമൂഹത്തിന് കൃത്യമായ സന്ദേശം നല്‍കുന്ന വിധി ആയിരിക്കണമെന്നും പ്രോസിക്യൂഷന് നിലപാടെടുത്തു. ഇക്കാര്യങ്ങള് പരിഗണിച്ചുകൊണ്ട് കോടതി സൂരജിന് എന്ത് ശിക്ഷ നല്‍കുമെന്നാണ് ഇനി അറിയാനുള്ളത്.


വിശ്വാസമറ്റ തലമുടിയി‍ഴകളല്ല, പ്രതീക്ഷകളുടെ മൈലാഞ്ചിമൊഞ്ച്; കീമോ ചെയ്ത് മുടികൊ‍ഴിഞ്ഞ തലകളില് മൈലാഞ്ചി വിസ്മയം തീര്‍ത്ത് സാറ – Kairalinewsonline.com\nവിശ്വാസമറ്റ തലമുടിയി‍ഴകളല്ല, പ്രതീക്ഷകളുടെ മൈലാഞ്ചിമൊഞ്ച്; കീമോ ചെയ്ത് മുടികൊ‍ഴിഞ്ഞ തലകളില് മൈലാഞ്ചി വിസ്മയം തീര്‍ത്ത് സാറ\nഇതിനകം സാറയുടെ മെഹന്ദിക്ക് ആരാധകരേറി\nമൈലാഞ്ചി അണിഞ്ഞൊരുങ്ങലിന്‍റെ സൗന്ദര്യമാണ്. കല്യാണ വേളകളില് പെണ്ണിന്‍റെ കയ്യിലെ മൈലാഞ്ചിചുവപ്പ് പാശ്ചാത്യരാജ്യങ്ങളിലേക്കും കുടിയേറിയിട്ട് കാലങ്ങളായി.\nഅങ്ങിനെ മൈലാഞ്ചിയോട് തോന്നിയ പ്രണയമാണ് സാറ വാള്‍ട്ടര് എന്ന വാഷിംഗ്ടണ്ണുകാരിയെ ഈ മേഖലയിലേക്ക് എത്തിച്ചത്.\nപാശ്ചാത്യലോകത്തിന് അധികം പരിചിതമല്ലാതിരുന്നകാലത്ത്, 2008 ലാണ് സാറയുടെ മെഹന്ദി ഡിസൈനിംഗ്പ്രവേശനം. മൈലാഞ്ചി ഒരു സംസ്കാരത്തിന്‍റെ ഭാഗമാണെന്ന് കൂടി മനസ്സിലാക്കിയതോടെ അതേക്കുറിച്ച് കൂടുതല് പഠിക്കാന് തുടങ്ങി.\nഇതിനകം സാറയുടെ മെഹന്ദിക്ക് ആരാധകരേറി. പാരമ്പര്യത്തെയും സംസ്‌കാരത്തെയും പുതുതലമുറയുടെ ഇഷ്ടങ്ങള്‍ക്കൊപ്പം കോര്‍ത്തെങ്കിലും സാറയ്ക്ക് തൃപ്തിയായില്ല. ഇനിയും ഏറെ ചെയ്യാനുണ്ടെന്ന് തോന്നി.\nഒടുവില് കാന്‍സര് ബാധിതരായി കീമോ ചെയ്ത് മുടിനഷ്ടമായവരുടെ തലയില് മെഹന്ദിയുടെ ചന്തം ചാര്‍ത്താന് സാറ തീരുമാനിക്കുകയായിരുന്നു. മുടികൊ‍ഴിഞ്ഞ തലകള് കാന്‍സര്‍ബാധിതരുടെ ദുഖസൂചകമായ ശാരീരികാവസ്ഥയായി കണക്കാക്കിയിരുന്നെങ്കില് ആതേ തലയില് പ്രതീക്ഷകളുടെ ചിത്രങ്ങളൊരുക്കുകയാണ് സാറ.\nകണ്ണാടിയില് പ്രതീബിംബം കാണാന്‍പോലും ആഗ്രഹിക്കാഞ്ഞവര് സാറയുടെ വിസ്മയ കലാവിരുതില് സന്തുഷ്ടരാണ്.\nRelated Items:dontmiss, Featured, Lifestyle\nഅതീവ ഗ്ലാമറസ് ലുക്കില് പ്രേക്ഷക ശ്രദ്ധ നേടി ബേബി മോള്; ഫോട്ടോഷൂട്ട് സമൂഹ മാധ്യമങ്ങളില് വൈറലാകുന്നു; ചിത്രങ്ങള് കാണാം\nലോകത്താദ്യത്തെ 5ജി സേവനവുമായി ഖത്തര്\nസിപിഐ നിർവാഹക സമിതി; മന്ത്രി വിഎസ് സുനിൽ കുമാര് ഉള്‍പ്പെടെ നാലുപേര് പുറത്ത്


Updated: Thursday, September 3, 2020, 14:31 [IST]\nനമ്മൾ എല്ലാവരും തന്നെ ദിവസേന മുട്ട ഉപയോഗിക്കുന്നവരാണ്. ഓംലെറ്റ് ആയും പുഴുങ്ങിയും എല്ലാം മുട്ട കഴിക്കുന്നെങ്കിലും മുട്ടയുടെ തോട് കളയുകയാണ് പതിവ്. എന്നാൽ ഇനി മുട്ടയുടെ തോൽ കളയല്ലേ…? മുട്ടയെ ആവരണം ചെയ്തിരിക്കുന്ന വെറും ഒരു തോടു മാത്രമായി ഇതിനെ കാണരുത്.\nഇനി മുട്ട പൊട്ടിച്ചു കഴിഞ്ഞു തോട് സൂക്ഷിച്ചു വച്ചിരുന്നാല് വ്യത്യസ്തമായ കാര്യങ്ങള്‍ക്ക് നിങ്ങള്‍ക്ക് ഉപയോഗിക്കാം. നമ്മള് നിസ്സാരമായി വലിച്ചെറിയുന്ന മുട്ടത്തോടിന്റെ ചില സൂത്രങ്ങൾ ആണ് ഈ വീഡിയോയിൽ ഉള്ളത്.\nമുട്ട തോട് കളയല്ലേ.. മുട്ട തോട് കൊണ്ട് ഒന്നല്ല മൂന്ന് കിടിലൻ സൂത്രങ്ങൾ ആണ് ട്ടോ 👌👌 മുട്ട തോട് കൊണ്ട് ഒന്നല്ല ,മൂന്ന് Home decor സൂത്രങ്ങൾ. എന്തൊക്കെയാണെന്ന് താഴെ കൊടുത്തിരിക്കുന്ന വീഡിയോയില് വിശദമായി കാണിച്ചു തരുന്നുണ്ട്.\nനിങ്ങളും ഇതുപോലെ മുട്ടതോടുകൊണ്ട് ചെയ്തു നോക്കൂ. ഈ വീഡിയോ നിങ്ങളെയെല്ലാവരെയും സഹായിക്കും എന്ന് കരുതുന്നു. ഈ വീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്.


പിതാവിന്റെ അവസാന ആഗ്രഹം നിറവേറ്റി: 1.5 കോടിയുടെ സ്ഥലം മുസ്ലിം പള്ളിക്ക് വിട്ടുനില്‍കി ഹിന്ദു സഹോദരിമാര് | mosque|sister’s|Muslim mosque|Dad’s Last Wish\nപിതാവിന്റെ അവസാന ആഗ്രഹം നിറവേറ്റി: 1.5 കോടിയുടെ സ്ഥലം മുസ്ലിം പള്ളിക്ക് വിട്ടുനില്‍കി ഹിന്ദു സഹോദരിമാര്\nകാസിപൂര്: പിതാവിന്റെ അന്ത്യാഭിലാഷം സഫലമാക്കി പെൺമക്കൾ. മുസ്ലിം പള്ളിക്ക് വേണ്ടി 1.5 കോടിയുടെ സ്ഥലം വിട്ടുനല്‍കിയാണ് ഹിന്ദു മതവിഭാഗത്തിൽപ്പെട്ട സഹോദരിമാര് തങ്ങളുടെ അച്ഛന്റെ അവസാന ആഗ്രഹം സാധ്യമാക്കിയത്. സ്വന്തം സ്ഥലത്തിലെ നാല് ഏക്കറോളം വരുന്ന സ്ഥലം ഇവര് പള്ളിയുടെ പുനര്‍നിര്‍മാണത്തിനും മറ്റുമായി വിട്ടുനൽകുകയായിരുന്നു. ഉത്തരാഖണ്ഡിലെ ഉദ്ധംസിംഗ് നഗര് ജില്ലയിലെ കാസിപൂരിലാണ് സംഭവം. മതമൈത്രി വിളിച്ച് പറയുന്ന ഈ സംഭവം ഇതിനോടകം ജനശ്രദ്ധ പിടിച്ചുപറ്റി.\n20 വര്‍ഷങ്ങള്‍ക്ക് മുമ്പ് ആണ് ഇവരുടെ പിതാവ് അന്തരിച്ചത്. 2003 ൽ, ഇവരുടെ അച്ഛന് ബ്രജ്‌നന്ദന്‍പ്രസാദ് രസ്‌തോഗി മരണപ്പെടുന്നതിന് മുൻപ് തന്റെ അവസാന ആഗ്രഹം അടുത്ത ബന്ധുക്കളോട് പറഞ്ഞിരുന്നു. പിതാവിന്റെ മരണ ശേഷം പെണ്മക്കൾ വിവാഹിതരാവുകയും രണ്ട് സ്ഥലങ്ങളിലായി ജീവിതം മുന്നോട്ട് കൊണ്ടുപോവുകയുമായിരുന്നു. അടുത്തിടെയാണ്, ഡൽഹിയിലും മീററ്റിലുമുള്ള സരോജ്, അനിത എന്നിവര് പിതാവിന്റെ അന്ത്യാഭിലാഷത്തെ കുറിച്ച് അറിയുന്നത്. ഇതിനുശേഷമാണ് ആഗ്രഹം സഫലമാക്കാൻ മക്കൾ തയ്യാറായത്.\nAlso Read:കോൺഗ്രസ് നൽകിയ പരാതിയിൽ തൃണമൂലിന്റെ അഭിഭാഷകനായി ചിദംബരം: കോടതിയിൽ നടന്നത് നാടകീയ സംഭവങ്ങൾ\n‘അച്ഛന്റെ അവസാന ആഗ്രഹം നടപ്പിലാക്കുക എന്നത് ഞങ്ങളുടെ കടമയാണ്. എന്റെ സഹോദരിമാര് അച്ഛന്റെ ആത്മാവിന് സന്തോഷം ലഭിക്കുന്ന പ്രവര്‍ത്തിയാണ് ചെയ്തത്’, ഇരുവരുടേയും സഹോദരന് രാകേഷ് രസ്‌തോഗി പറയുന്നു. ‘മതമൈത്രിയുടെ ജീവിക്കുന്ന ഉദാഹരണങ്ങളാണ് ഈ സഹോദരിമാര്. പള്ളി കമ്മിറ്റി അവരോടുള്ള സ്‌നേഹവും കടപ്പാടും അറിയിക്കുന്നു. അടുത്ത് തന്നെ അവരെ ആദരിക്കാനുള്ള പരിപാടിയും ഞങ്ങള് ഒരുക്കുന്നുണ്ട്’, പള്ളി കമ്മിറ്റി അംഗമായ ഹസിന് ഖാന് പറഞ്ഞു.\nmosque sister's Muslim mosque Dad's Last Wish\nതണ്ണിമത്തൻ ദിവസം കഴിക്കുന്നതുകൊണ്ടുള്ള ആരോഗ്യ ഗുണങ്ങൾ!\nബൂസ്റ്റർ ഡോസ് പരീക്ഷണം: അനുമതി നേടി ഭാരത് ബയോടെക്\nകാബൂളിലെ പള്ളിയിലെ ഭീകരാക്രമണം: ശക്തമായി അപലപിച്ച് യുഎഇ\nMay 26, 2022, 05:20 pm IST\nകൃഷ്ണ ജന്മഭൂമി കേസ്: മസ്ജിദ് നീക്കം ചെയ്യണമെന്ന ഹർജി കോടതി ഫയലിൽ സ്വീകരിച്ചു\nMay 19, 2022, 02:12 pm IST\nപള്ളി നവീകരണത്തിനിടെ പുരാതന ക്ഷേത്ര അവശിഷ്ടങ്ങൾ കണ്ടെത്തി: അന്വേഷണം ആവശ്യപ്പെട്ട് വിഎച്ച്പി, വിവാദം\nApr 22, 2022, 07:54 am IST


അതാണ് ഞങ്ങളുടെ രീതി ; പെണ്‍വിലക്കിനെ ന്യായീകരിച്ച് സമസ്ത\nജോബിന്‍സ് Published on 14 May, 2022\nപത്താംക്ലാസുകാരിയായ പെണ്‍കുട്ടിയെ പൊതുവേദിയില് നിന്നും അപമാനിച്ചിറക്കിവിട്ട സംഭവത്തെ ന്യായീകരിച്ച് സമസ്ത നേതാക്കള്. അതാണ് തങ്ങളുടെ രീതിയെന്ന് സമസ്ത നേതാക്കള് തറപ്പിച്ച് പറഞ്ഞു. പെണ്‍കുട്ടിക്ക് വിഷമമുണ്ടാകാതിരിക്കാനാണ് വേദിയില് നിന്നും മാറ്റി നിര്‍ത്തിയതെന്ന തീര്‍ത്തും വിചിത്രമായ ന്യായവും ജിഫ്രി മുത്തുക്കോയ തങ്ങള് മാധ്യമങ്ങള്‍ക്ക് മുന്നില് പറഞ്ഞു.കുട്ടിക്ക് സ്റ്റേജില് കയറാന് മാനസികമായി ബുദ്ധിമുട്ട് അനുഭവപ്പെട്ടിരുന്നു. ഇത് മനസിലാക്കിയായിരുന്നു എം ടി അബ്ദുല്ല മുസ്ലിയാരുടെ നടപടിയെന്നും അദ്ദഹം പറഞ്ഞു.\nസംഭവത്തില് പെണ്‍കുട്ടിക്കോ കുടുംബത്തിനോ പരാതിയില്ല. മാധ്യമങ്ങളാണ് വിവാദം സൃഷ്ടിച്ചത്. വേദിയിലേക്ക് വരുമ്പോള് സ്ത്രീകള്‍ക്ക് സ്വാഭാവികമായും ലജ്ജ ഉണ്ടാകുമെന്നാണ്ഞങ്ങള് മനസിലാക്കുന്നത്. ആ ഒരു ലജ്ജ കുട്ടിക്ക് ഉണ്ടായെന്ന് മനസിലായി. മറ്റുള്ള കുട്ടികളേയും വിളിച്ചു വരുത്തിയാല് അവര്‍ക്ക് സന്തോഷത്തിലേറെ പ്രയാസം വരുമെന്ന് മനസ്സിലായ്ത കൊണ്ടാണ് സ്റ്റേജിലേക്ക് കയറ്റേണ്ടെന്ന് പറഞ്ഞത്. കുട്ടികളെ അപമാനിക്കാന് ശ്രമിച്ചിട്ടില്ല. അദ്ദേഹത്തിന്റെ സംസാരശൈലി അങ്ങനെയാണെന്നും സമസ്ത നേതാക്കള് പറഞ്ഞു.\nസമസ്ത പണ്ഡിത സഭയാണെന്നും അതിന്റെ ചിട്ടകളുണ്ടെന്നും വേദിയില് പെണ്‍കുട്ടിയെ തടഞ്ഞ എം.ടി. അബ്ദുള്ള മുസ്ലിയാര് പറഞ്ഞു. സ്ത്രീകളെ വേദിയില് കയറ്റി ആദരിക്കുന്ന രീതി സമസ്തക്കില്ലെന്നും അബ്ദുള്ള മുസ്ലിയാര് പറഞ്ഞു.\nalmaram 2022-05-14 12:55:47\nനാണമില്ലേ മുസ്ലിയാരെ, ഏതു നൂറ്റാണ്ടിലാണ് നിങ്ങൾ ജീവിക്കുന്നത്? കിതാബിലെ മണ്ടത്തരം അതേപടി വിഴുങ്ങുന്നതാണോ മതം? സ്വന്തം ബുദ്ധി ഉപയോഗിക്കാതെ?\nലജ്ജാവഹം! 2022-05-14 18:08:45\nപത്തിരുപത്തിരണ്ടു വയസുള്ള ആമ്പിള്ളേർ പോലും * [see Askar Ali's video in Youtube posted by Essense & his press conference ]'പണ്ടിതൻമാരെ' കാണുമ്പോൾ ലജ്ജിക്കുന്നു... അപ്പൊ പിന്നെ പത്താംക്ലാസ് കാരുടെ കാര്യം പറയാനുണ്ടോ? ലജ്ജ ഉണ്ടെന്ന് കൊച്ചിന്റെ അച്ഛനും സമ്മതിച്ചു.. പിന്നെ നിങ്ങളെന്താണ് ഹേ ലജ്ജയില്ലാതെ അതും പൊക്കിപ്പിച്ചോണ്ട്... ഛേ... ലജ്ജാവഹം!- naradhan


രാഷ്ട്രീയക്കാരനാകുമ്പോള് ജീവിതത്തിലുണ്ടാകുന്ന നഷ്ടങ്ങളെ കുറിച്ചൊന്നും ഇവള്‍ക്ക് ധാരണയില്ലായിരുന്നു | Kerala Niyamasabha Speaker P. Sreeramakrishnan and family in Grihalakshmi Onam Issue\nരാഷ്ട്രീയക്കാരനാകുമ്പോള് ജീവിതത്തിലുണ്ടാകുന്ന നഷ്ടങ്ങളെ കുറിച്ചൊന്നും ഇവള്‍ക്ക് ധാരണയില്ലായിരുന്നു\nAug 18, 2020, 05:10 PM IST\nവിവാഹശേഷം മുഴുവന് സമയ പാര്‍ട്ടി പ്രവര്‍ത്തനത്തിനായി ഞാന് ജോലി രാജിവെച്ചു. എനിക്കുവേണ്ടി ദിവ്യ ഒരുപാട് അഡ്ജസ്റ്റ് ചെയ്തു.'\nഅമ്മ സീതാലക്ഷ്മി, ഭാര്യ ദിവ്യ, മക്കളായ പ്രിയരഞ്ജന്, നിരഞ്ജന എന്നിവര്‍ക്കൊപ്പം സ്പീക്കര് പി.ശ്രീരാമകൃഷ്ണന്\nമകളുടെ പാട്ടിന് കൂട്ടുചേരുന്ന, മകന്റെ തോളില് കയ്യിട്ട നടക്കുന്ന, അമ്മയോടും ഭാര്യയോടും കഥ പറഞ്ഞിരിക്കുന്ന ശ്രീരാമകൃഷ്ണന്. വള്ളുവനാട്ടിലെ കമ്മ്യൂണിസ്റ്റ് പ്രസ്ഥാനത്തിന്റെ ആദ്യകാല നേതാക്കളിലൊരാളായ ഗോവിന്ദന് നായരുടെ മകന് രാഷ്ട്രീയം രക്തത്തില് അലിഞ്ഞു ചേര്‍ന്നതായിരുന്നു. പെരിന്തല്‍മണ്ണയിലെ വീടായ നിരഞ്ജനയുടെ ഉമ്മറത്തിരുന്ന് ഓര്‍മകളിലേക്ക് തുഴയെറിയുമ്പോള് കേരള നിയമസഭാ സ്പീക്കര് പി. ശ്രീരാമകൃഷ്ണന് ഒരു കൈവെള്ളയില് അമ്മ സീതാലക്ഷ്മിയെയും മറു കൈയില് ഭാര്യ ദിവ്യയെയും ചേര്‍ത്തു പിടിച്ചിരുന്നു.\nരാഷ്ട്രീയനേതാവിന്റെ ഭാര്യയാകുമ്പോഴുണ്ടാകുന്ന നഷ്ടങ്ങളെ കുറിച്ച് വിവാഹത്തിന് മുമ്പേ മനസ്സിലാക്കിയിരുന്നോ എന്ന് ദിവ്യയോട് ചോദിച്ചപ്പോള് മറുപടിക്ക് താമസമുണ്ടായില്ല. 'ഞാന് ജനിച്ചുവളര്‍ന്നത് ഒരു കൃഷി കുടുംബത്തിലാണ്. അതിനാല് രാഷ്ട്രീയവും രാഷ്ട്രീയപ്രവര്‍ത്തനവുമൊന്നും ആഴത്തില് അറിവില്ലായിരുന്നു. പെണ്ണ് കാണാന് വന്നപ്പോള് ഇദ്ദേഹം അധ്യാപകനാണ്, ഒപ്പം രാഷ്ട്രീയ പ്രവര്‍ത്തനവുമുണ്ട്. വിവാഹത്തിന് മുമ്പേ അദ്ദേഹം എനിക്ക് കത്തുകള് എഴുതിയിരുന്നു. അതില് എല്ലാം വിശദീകരിച്ചിരുന്നു. അപ്പോഴും ഇത്ര തിരക്കുള്ള ഒരാളെന്ന് വിചാരിച്ചിരുന്നില്ല. വിവാഹശേഷമാണ് അദ്ദേഹത്തെ തേടി ഡി. വൈ.എഫ്.ഐ അഖിലേന്ത്യാ പ്രസിഡന്റ്, എം.എല്.എ തുടങ്ങി ഉത്തരവാദിത്തമുള്ള പദവികള് വന്നത്. ഞാന് മെല്ലെ കാര്യങ്ങള് തിരിച്ചറിയുകയും ജീവിതത്തോട് പൊരുത്തപ്പെടുകയും ചെയ്തു. അദ്ദേഹം പൊതുപ്രവര്‍ത്തകനായതിനാല് വീട്ടിലെ കാര്യങ്ങള് ഞാന് ഏറ്റെടുത്തു.'\nതിളങ്ങുന്ന വിദ്യാര്‍ഥി നേതാവിന് പ്രണയം ഒന്നും ഉണ്ടായില്ലേ?, അതോ ദിവ്യയെ കണ്ട് പ്രണയം തോന്നി വിവാഹാലോചനയുമായി ചെന്നതാണോ? ചോദ്യത്തിന്റെ രസം മനസ്സിലാക്കിയ എല്ലാവരും ശ്രീരാമകൃഷ്ണന്റെ ഉത്തരത്തിനായി കൗതുകത്തോടെ കാതോര്‍ത്തു.\n'പ്രണയം ലക്ഷ്യം തെറ്റിക്കും എന്ന ബോധ്യമായിരുന്നു എന്നെ നയിച്ചിരുന്നത്. സമയംകൊല്ലിയായ ദീര്‍ഘസംഭാഷണത്തിലേര്‍പ്പെടുന്ന പ്രണയിതാക്കള് എന്താണ് ഇത്രമാത്രം പറഞ്ഞുകൂട്ടുന്നതെന്ന് പരിഹസിക്കുമായിരുന്നു. അതിനാല് സംഘടനാ നേതൃത്വത്തില് ഇരിക്കുമ്പോള് പ്രണയിക്കില്ലെന്ന് ശപഥം എടുത്തപോലെ ജീവിതം നീക്കി. പൊതുവേ സഹോദരനെന്ന പോലെയാണ് പെണ്‍കുട്ടികള് എന്നോട് പെരുമാറിയത്. പ്രത്യക്ഷവും പരോക്ഷവുമായ പ്രണയാഭ്യര്‍ഥനകള് ഉണ്ടായിരുന്നെങ്കിലും ചെവികൊടുക്കാതെ മുന്നോട്ട് പോയി. ഒടുവില് പ്രണയസമാനമായ ഒരു സൗഹൃദമുണ്ടായി. അത് അപക്വമാണെന്ന് തോന്നിയപ്പോള് വിഫലമായി. അപ്പോഴും ജീവിതത്തിലേക്ക് കടന്നുവരുന്ന ആളോട് ഞാന് ആരാണെന്ന് അറിയിച്ചിട്ട് മാത്രമേ വിവാഹം കഴിക്കൂ എന്നൊരു തീരുമാനം എടുത്തു.\nദിവ്യയെ കണ്ടശേഷം കത്തുകളിലൂടെ ജീവിതത്തെ കുറിച്ചും രാഷ്ട്രീയത്തെ കുറിച്ചുമെല്ലാം അറിയിച്ചതും അതുകൊണ്ടാണ്. എന്നാല് രാഷ്ട്രീയക്കാരനാകുമ്പോള് ജീവിതത്തിലുണ്ടാകാന് പോകുന്ന നഷ്ടങ്ങളെ കുറിച്ചൊന്നും ഇവള്‍ക്ക് ധാരണയില്ലായിരുന്നു. അതിനോട് പൊരുത്തപ്പെടാന് കുറച്ച് സമയമെടുത്തു. വിവാഹശേഷം മുഴുവന് സമയ പാര്‍ട്ടി പ്രവര്‍ത്തനത്തിനായി ഞാന് ജോലി രാജിവെച്ചു. എനിക്കുവേണ്ടി ദിവ്യ ഒരുപാട് അഡ്ജസ്റ്റ് ചെയ്തു.'\nകേരള നിയമസഭാ സ്പീക്കര് പി. ശ്രീരാമകൃഷ്ണന്റെ കൂടുതല് കുടുംബവിശേഷങ്ങള് വായിക്കാം പുതിയ ലക്കം ഗൃഹലക്ഷ്മി ഓണപ്പതിപ്പില്\nContent Highlights: Kerala Niyamasabha Speaker P. Sreeramakrishnan and family in Grihalakshmi Onam Issue


Mar 6, 2022, 08:49 pm IST\nകൊച്ചി: ബലാത്സംഗക്കേസില് മലയാള സിനിമ സംവിധായകന് ലിജു കൃഷ്ണ അറസ്റ്റില്. മഞ്ജു വാര്യര്, നിവിന് പോളി, അതിഥി രവി, ഷൈന് ടോം ചാക്കോ എന്നിവര് അഭിനയിക്കുന്ന പടവെട്ട് എന്ന ചിത്രത്തിന്റെ സംവിധായകനാണ് ലിജു.\nസണ്ണി വെയ്‌നാണ് ചിത്രത്തിന്റെ നിര്‍മാതാവ്. ഇയാളുടെ സിനിമയില് പ്രവര്‍ത്തിച്ച യുവതി കാക്കനാട് ഇന്‍ഫോപാര്‍ക്ക് പൊലീസ് സ്റ്റേഷനില് രജിസ്റ്റര് ചെയ്ത ലൈംഗിക പീഡന പരാതിയുടെ അടിസ്ഥാനത്തിലാണ് അറസ്റ്റ്.\nകണ്ണൂരില് നിന്നാണ് ഇയാളെ പൊലീസ് കസ്റ്റഡിയില് എടുത്തത്. ലിജു ആദ്യമായി സംവിധാനം ചെയ്യുന്ന ചിത്രമാണ് പടവെട്ട്. ചിത്രത്തിന്റെ തിരക്കഥയും ലിജു തന്നെയാണ് ഒരുക്കിയിരിക്കുന്നത്. മൊമെന്റ് ജസ്റ്റ് ബിഫോര് ഡെത്ത് എന്ന നാടകത്തില് സണ്ണി വെയ്നും ലിജുവും ഒരുമിച്ച് പ്രവര്‍ത്തിച്ചിരുന്നു. ലിജു നിര്‍മിച്ച നാടകം സണ്ണി വെയ്‌നാണ് സംവിധാനം ചെയ്തത്.\nTags: rape casearresteddirector\nവിദ്യാസാഗറിനെ മരണത്തിലേക്ക് നയിച്ചത് പതിവായി വീട്ടുമുറ്റത്ത് എത്തിയ പക്ഷികള് : പ്രാവിന്റെ കാഷ്ഠത്തിലെ അണുക്കള് ശ്വാസകോശം തകർത്തു\nമുന് പ്രധാനമന്ത്രി അടല് ബിഹാരി വാജ്‌പേയുടെ ജീവിതം സിനിമ ആകുന്നു : ടീസർ പുറത്ത്\nതെന്നിന്ത്യന് നടി മീനയുടെ ഭര്‍ത്താവ് മരിച്ചു\n'കേന്ദ്രസര്‍ക്കാരിനെ വിമര്‍ശിക്കാന് വാര്‍ത്തകള് വളച്ചൊടിച്ച് നല്‍കരുത്, ജനങ്ങള്‍ക്ക് മുന്നില് സത്യസന്ധമായ വാര്‍ത്തകള് എത്തുന്നില്ല' : ഉക്രെയ്‌നില് നിന്നെത്തിയ വിദ്യാര്‍ത്ഥിനി


തമിഴ്‌നാട്ടില് ചരിത്ര വിജയം നേടി ജയലളിത; ഡിഎംകെ നില മെച്ചപ്പെടുത്തി\nMon Feb 18 2019 21:12:23 GMT+0530 (IST)\nNarada Desk| Updated On: 2016-05-19T15:45:48+05:30 | Location :\nമികച്ച വിജയം സമ്മാനിച്ച ജനങ്ങളോട് എഐഎഡിഎംകെ എക്കാലവും കടപ്പെട്ടിരിക്കുമെന്ന് ജയലളിത പ്രതികരിച്ചു.പ്രകടന പത്രികയില് നല്‍കിയ എല്ലാ വാഗ്ദാനവും നടപ്പാക്കുമെന്നും ജയലളിത ഉറപ്പ് നല്‍കി. പത്ത് പാര്‍ട്ടികളണ് തനിക്ക് എതിരെ സഖ്യം രൂപൂകരിച്ചത് പക്ഷേ താന് സഖ്യമുണ്ടാക്കിയത് ജനങ്ങളുമായാണ്. തമിഴ്‌നാട്ടിലെ ജനങ്ങളില് തനിക്ക് പൂര്‍ണ വിശ്വാസം ഉണ്ടെന്നും ജയലളിത പറഞ്ഞു.\nചെന്നൈ: എക്‌സിറ്റ് പോള് ഫലങ്ങള് പൂര്‍ണമായും തള്ളിക്കളഞ്ഞ് തമിഴ്‌നാട്ടില് എഐഎഡിഎംകെ അധികാരം നിലനിര്‍ത്തി. വോട്ടെണ്ണല് പുരോഗമിക്കുമ്പോള് 123 അംഗനിയമസഭയില് 131 സീറ്റിലാണ് എഐഎഡിഎംകെ ലീഡ് ചെയ്യുന്നത്. 104 സീറ്റാണ് കരുണാനിധിയുടെ ഡിഎംകെ നേടിയത്. വിജയകാന്തിന്റെ പാര്‍്ട്ടിക്ക് ഒരു സീറ്റ് പോലും നേടാന് കഴിഞ്ഞില്ല. സീറ്റൊന്നും നേടാനാവാതെ ഡിഎംഡികെ തകര്‍ന്നടിഞ്ഞു. വോട്ടെണ്ണലിന്റ ആദ്യ മണിക്കൂറില് ഡിഎംകെ മുന്നിട്ട് നിന്നെങ്കിലും പിന്നീട് എഐഎഡിഎംകെ വ്യക്തമായ മുന്നേറ്റം നടത്തുകയായിരുന്നു.\nമികച്ച വിജയം സമ്മാനിച്ച ജനങ്ങളോട് എഐഎഡിഎംകെ എക്കാലവും കടപ്പെട്ടിരിക്കുമെന്ന് ജയലളിത പ്രതികരിച്ചു.പ്രകടന പത്രികയില് നല്‍കിയ എല്ലാ വാഗ്ദാനവും നടപ്പാക്കുമെന്നും ജയലളിത ഉറപ്പ് നല്‍കി. പത്ത് പാര്‍ട്ടികളണ് തനിക്ക് എതിരെ സഖ്യം രൂപൂകരിച്ചത് പക്ഷേ താന് സഖ്യമുണ്ടാക്കിയത് ജനങ്ങളുമായാണ്. തമിഴ്‌നാട്ടിലെ ജനങ്ങളില് തനിക്ക് പൂര്‍ണ വിശ്വാസം ഉണ്ടെന്നും ജയലളിത പറഞ്ഞു.ജയം ഉറപ്പിച്ചത് മുതല് പ്രവര്‍ത്തകര് ജയലളിതയുടെ ഔദ്യോഗിക വസതിക്ക് മുന്നില് തടിച്ചു കൂടി. ജയലളിതയുടെ പോസ്റ്ററുകളില് പാലഭിഷേകം നടത്തിയും നൃത്തം ചെയ്തുമാണ് പ്രവര്‍ത്തകര് വിജയം ആഘോഷിക്കുന്നത്.\nഡിഎംകെ-കോണ്‍ഗ്രസ് സഖ്യം 114 മുതല് 140 വരെ സീറ്റുകള് നേടി അധികാരം തിരിച്ചു പിടിക്കു എക്‌സിറ്റ് പോള് ഫലങ്ങള് പ്രവചിച്ചത്.


News ചരമം-പത്തറക്കൽ മാമുക്കോയ ഹാജി\nBy Admin / Sep 20, 2021 // Editor's Pick /\nകോഴിക്കോട്: പരേതരായ കെ.പി. ഉസ്മാൻ കോയ മുല്ലയുടെയും ഇമ്പിച്ചി പാത്തുമ്മബിയുടെയും മകൻ പത്തറക്കൽ മാമുക്കോയ ഹാജി (85)എരഞ്ഞിപാലം പിഎച്ച്ഇഡി റോഡിലുള്ള റയ്യാനിൽ അന്തരിച്ചു.\nകലിക്കറ്റ് കോളത്തറ ഹാൻഡികാപ്ഡ് ഹയർ സെക്കണ്ടറി വിദ്യാലയം പ്രസിഡണ്ടും കോളത്തറ ഓർഫനേജ് കമ്മിറ്റി മെമ്പറുമാണ്. ഭാര്യ: പരേതയായ ആയിരക്കാരം വീട്ടിൽ ഫാത്തിമ്മ. മക്കൾ: തസ്ലീന( യു.കെ), ഡോ: അഹമ്മദ് ലിജു (മദീന). മരുമക്കൾ: ഡോ: സുലൈമാൻ (യു.കെ), ഫാത്തിമ (എറണാകുളം). സഹോദരങ്ങൾ: പത്തറക്കൽ മമ്മദ് കോയ, ശംസുദ്ദീൻ (മുബൈ), കദീജ, ഇമ്പിച്ചാമിനബി, പരേതരായ ബീരാൻ കോയ, ആയിശബി.\nContent Highlights: Patharakkal mamukkoya haji died


ഐപിഎല്ലില് പവര് പ്ലേകളിലും മധ്യ ഓവറുകളിലും ഞാന് മികച്ച രീതിയില് പന്തെറിഞ്ഞിട്ടുണ്ട്; പക്ഷെ വയസനായി കണ്ട് എന്നെ അവര് ടീമിലേക്ക് പരിഗണിക്കുന്നില്ല; പ്രായം നാല്‍പതിന് അടുത്തെത്തിയെങ്കിലും ഇന്ത്യക്കായി കളിക്കാന് ഇനിയും തനിക്കാവുമെന്ന് ഹര്‍ഭജന് സിംഗ്\nചണ്ഡീഗഡ്: പ്രായം നാല്‍പതിന് അടുത്തെത്തിയെങ്കിലും ഇന്ത്യക്കായി കളിക്കാന് ഇനിയും തനിക്കാവുമെന്ന് ഓഫ് സ്പിന്നര് ഹര്‍ഭജന് സിംഗ്. 2016 മാര്‍ച്ചിലാണ് ഹര്‍ഭജന് ഇന്ത്യക്കായി അവസാനമായി പന്തെറിഞ്ഞത്. 2017 മുതല് ഫസ്റ്റ് ക്ലാസ് മത്സരങ്ങളിലോ ആഭ്യന്തര ക്രിക്കറ്റിലോ 39കാരനായ ഹര്‍ഭജന് കളിച്ചിട്ടില്ല.\nഎന്നാല് ഐപിഎല്ലില് മികച്ച പ്രകടനം പുറത്തെടുത്താല് ടി20 ക്രിക്കറ്റില് ഇന്ത്യക്കായി തനിക്ക് വീണ്ടും പന്തെറിയാനാവുമെന്ന് ഹര്‍ഭജന് പറഞ്ഞു. എന്നെ ഒരു വയസനായി കാണുന്നതുകൊണ്ടാണ് എന്നെ അവര് ടീമിലേക്ക് പരിഗണിക്കാത്തത്. എന്നാല് ലോകത്തിലെ ഏറ്റവും മികച്ച താരങ്ങള് അണിനിരക്കുന്ന ഐപിഎല്ലില് മികച്ച പ്രകടനം നടത്താനായാല് എനിക്ക് ഇനിയും ഇന്ത്യക്കായി കളിക്കാനാവും.\nകാരണം ബൗളര്‍മാര്‍ക്ക് ഏറ്റവും വെല്ലുവിളിയുയര്‍ത്തുന്ന ടൂര്‍ണമെന്റാണ് ഐപിഎല്. ഗ്രൗണ്ടുകളുടെ വലിപ്പക്കുറവും ലോകത്തിലെ മികച്ച താരങ്ങളുടെ സാന്നിധ്യവുമാണ് ഐപിഎല്ലില് വെല്ലുവിളിയാകുന്നത്. ഈ സാഹചര്യത്തില് ഐപിഎല്ലില് മികച്ച പ്രകടനം നടത്തുന്ന ഒരു കളിക്കാരന് രാജ്യാന്തര ക്രിക്കറ്റിലും തിളങ്ങാനാവുമെന്നുറപ്പാണ്.\nഐപിഎല്ലില് പവര് പ്ലേകളിലും മധ്യ ഓവറുകളിലും ഞാന് മികച്ച രീതിയില് പന്തെറിഞ്ഞിട്ടുണ്ട്. പക്ഷെ വയസനായി കണ്ട് എന്നെ അവര് ടീമിലേക്ക് പരിഗണിക്കുന്നില്ല. കഴിഞ്ഞ നാലോ അഞ്ചോ വര്‍ഷമായി ആഭ്യന്തര ക്രിക്കറ്റിലും ഞാന് കളിക്കുന്നില്ല. എങ്കിലും ഐപിഎല്ലില് മികച്ച പ്രകടനം നടത്താന് എനിക്ക് കഴിയുന്നുണ്ട്. ബാക്കിയൊക്കെ എന്റെ റെക്കോര്‍ഡുകള് തന്നെ പറയും-ഹര്‍ഭജന് ക്രിക്ഇന്‍ഫോയോട് പറഞ്ഞു.\nരാജ്യാന്തര ക്രിക്കറ്റില് എല്ലാ ടീമുകള്‍ക്കും ഐപിഎല് ടീമുകളുടെ മികവില്ല. ഇന്ത്യക്കും ഇംഗ്ലണ്ടിനും ഓസ്ട്രേലിയക്കും മികച്ച ബാറ്റിംഗ് ലൈനപ്പുണ്ട്. എന്നാല് മറ്റ് ടീമുകളുടെ സ്ഥിതി അതല്ല. ഐപിഎല്ലില് ജോണി ബെയര്‍സ്റ്റോയെയും ഡേവിഡ് വാര്‍ണറെയും പുറത്താക്കാന് എനിക്ക് കഴിയുമെങ്കില് എന്തുകൊണ്ട് രാജ്യാന്തര ക്രിക്കറ്റില് അതിന് കഴിയില്ലെന്നും ഹര്‍ഭജന് ചോദിച്ചു. ടീമില് നിന്നൊഴിവാക്കുന്നതിനുള്ള കാരണത്തെക്കുറിച്ച് സെലക്ടര്‍മാരോ ടീം മാനേജ്മെന്റോ കളിക്കാരുമായി ആശയവിനിമയം നടത്തുന്നില്ലെന്നും ഹര്‍ഭജന് പറഞ്ഞു.\nഐപിഎല്ലിന്റെ പ്രഥമ സീസണ് 2008ല് നടന്നപ്പോള് ആൻഡ്രു സൈമണ്ട്സ് ഇന്ത്യയിലേക്ക് കളിക്കാന് വരാൻ...\nഐ.പി.എല് മാര്‍ച്ച് 29 മുതല്, ആദ്യ മത്സരം മുംബൈയും ചെന്നൈയും തമ്മില്\nകേരളാ ബ്ലാസ്റ്റേഴ്സിന്‍റെ മധ്യനിരയിലേക്ക് ഒരു സെർബിയൻ താരം കൂടി


ആരാച്ചാർ. - നല്ലെഴുത്ത്\nHome Malayalam PSAnilkumar ShortStory ആരാച്ചാർ.\nഎപ്പോഴോ ഫാനിൻ്റെ മുരൾച്ച നിന്നപ്പോഴാണ് ചെറുതായൊരു ചൂട് പുതപ്പിനുള്ളിലേക്ക് കടന്നത്.\nകണ്ണ് തുറന്നപ്പോഴാണ് നിശ്ചലമായ ഫാൻ നന്നായി തെളിഞ്ഞു കണ്ടത്. കിഴക്കുഭാഗത്തു നിന്നെത്തുന്ന വെളിച്ചം മുറിയെ പ്രകാശമാനമാക്കി, ഭിത്തിയിലെ ക്ലോക്കിലേക്ക് സമയം നോക്കാനായി നോട്ടമെറിഞ്ഞെങ്കിലും ഫാനിൽ തൂങ്ങിയാടുന്ന എന്തോ ഒന്ന് സമയമറിയാനുള്ള ശ്രമത്തെ പരാജയപ്പെടുത്തി. നന്നായി ഓർക്കുന്നു രാവിലെയല്ല, ഉച്ചയുറക്കത്തിലായിരുന്നു.\nഎന്താണ് ഫാനിൽ തൂങ്ങിയാടുന്നത്, അതൊരു മനുഷ്യ രൂപമല്ലേ, അതേ നന്നായി അറിയാം പക്ഷെ ആര്?\nഎൻ്റെ ഉമ്മാൻ്റെ പേരെന്ന സിനിമയിൽ അവസാന രംഗങ്ങളിൽ നായകനായ ടൊവീനോ ബൈക്കിൽ വരുന്ന ടൊവീനോയെ തിരിച്ചറിയുന്നതു വെറുതെ ഓർത്തു. നല്ല പരിചയമുള്ള ബർമുഡയും ടീ ഷർട്ടും. കൈ വിരലുകൾ കൊണ്ട് കാലിൽ മാന്തിപ്പറിച്ചിട്ടുണ്ടോ എന്നു നോക്കി, ഇല്ല അങ്ങിനത്തെ പാടുകളൊന്നുമില്ല, മുഖത്താണെങ്കിൽ പേശിവലി വിൻ്റെ ലാഞ്ചനകൾ പോലുമില്ല, നാക്കു കടിയുമില്ല, കണ്ണു തുറിയ്ക്കലുമില്ല, തുറന്നിരിക്കുന്ന കണ്ണുകളിൽ ശാന്തത. ആരാച്ചാർ നോവലിലെ കയറൊരുക്കുന്ന രീതികൾ പഠിച്ചിട്ടാണാവോ\nകയറിൻ്റെ നീളവും ശരീരത്തിൻ്റെ തൂക്കവും, കുരുക്കിൻ്റെ കൃത്യതയും ആയിരിക്കാം ഒരു പൂ പറിക്കുന്ന ലാഘവത്തോടെ എല്ലാം തീർന്നോ? പരകായപ്രവേശത്തിലൂടെ തൂങ്ങിയാടുന്ന രൂപത്തിൻ്റെ തലച്ചോറിലേക്ക് കടന്നു കാര്യ കാര്യങ്ങൾ ഒന്നവലോകനം ചെയ്യാനുള്ള വൃഥാ ശ്രമം.\nപൈലറ്റ് അഭിനന്ദിൻ്റെ കാര്യം\nആണവയുദ്ധഭീതിയോ? രണ്ടു രാജ്യങ്ങളിലേയും ഇലക്ഷനു മുമ്പു നടക്കാറുള്ള\nതീവ്രവാദി ആക്രമണങ്ങൾക്കു പിന്നിൽ\nവല്ല അറിയാക്കഥകളുണ്ടോ എന്നറിഞ്ഞതിനാലാണോ?\nആണവ രാജ്യങ്ങളുടെ അമരത്തിരിയ്ക്കുന്നവർ\nഅങ്കക്കലി മൂത്ത് അധികാര ഭ്രാന്തന്മാരാകുന്ന അന്തരീക്ഷത്തിൽ ആർക്കാണിന്ന് ആണവയുദ്ധ ഭീതിയില്ലാതെ അമർന്നിരിയ്ക്കാനാവുന്നത്,\nഅതോ ഏറ്റവും നല്ല നടനുള്ള\nഅവാർഡ് ജിജോയ്ക്കായിരിക്കും എന്ന്\nതർക്കിച്ച് തളർന്നിട്ടും സ്വഭാവനടൻ്റെ സ്ഥാനം മാത്രമായി പോയതോ?\nകാണാത്തതോ, വാക്കുകളിലെ ആത്മാർത്ഥത പ്രവൃത്തികളിൽ കാണാനാവാത്തതോ?\nകറങ്ങി കറങ്ങി കണ്ണും കണ്ണും നേർരേഖയിൽ സന്ധിച്ച നേരം കണ്ണിൽ നോക്കി ചോദിച്ചു, മനസ്സമാധാനത്തിനു വേണ്ടിയാണ് മരണത്തിനു കാരണമെന്താണ്.\nജീവിയ്ക്കാനും,മരിയ്ക്കാനും സമ്മതിയ്ക്കില്ലല്ലേ? മരിച്ചു കഴിഞ്ഞാലും മനസമാധാനം തരില്ലല്ലേ.\nഎന്നാൽ പിന്നെന്തിനാ മരിയ്ക്കുന്നത്?\nനേർത്ത ശബ്ദത്തോടെ ഫാൻ പിന്നേയും കറങ്ങിത്തുടങ്ങി, തണുത്ത കാറ്റിൽ കണ്ണുകൾ അടഞ്ഞുപ്പോകുന്നു. പീന്നീട് തുറക്കുന്നത് ഉറക്കത്തിലേക്കോ, ഉണർവ്വിലേക്കോ?


പീഡനം: യുവാവ് റിമാന്‍ഡില് | Madhyamam\nHomechevron_rightHot Wheelschevron_rightപീഡനം: യുവാവ്...\ndate_range 22 Sep 2012 2:24 PM GMT\nപീഡനം: യുവാവ് റിമാന്‍ഡില്\nകഴക്കൂട്ടം: ഭീഷണിപ്പെടുത്തി ഇരുപതുകാരിയെ പീഡിപ്പിച്ച യുവാവ് റിമാൻഡിൽ. കൈലാത്തുകോണം സ്വദേശി അനിൽകുമാ൪ (38) ആണ് റിമാൻറിലായത്.\nഅനിൽകുമാറിൻെറ ഭാര്യയുടെ ബന്ധുവാണ് പീഡനത്തിനിരയായ യുവതി. യുവതിയുടെ വീട്ടിലാണ് അനിൽ കുടുംബസമേതം താമസിച്ചിരുന്നത്. യുവതിയുടെ നഗ്നചിത്രം അനിൽകുമാ൪ മൊബൈൽ ഫോണിൽ പക൪ത്തിയിരുന്നത്രെ. ഈ ദൃശ്യങ്ങൾ യുവതിയെ കാണിച്ച് കഴിഞ്ഞ മൂന്നു വ൪ഷമായി പീഡിപ്പിച്ചുവരികയായിരുന്നു.\nയുവതിയുടെ വീട്ടുകാരുമായുണ്ടായ വഴക്കിനെ തുട൪ന്ന് അനിൽകുമാ൪ വാടകവീട്ടിലേക്ക് മാറുകയായിരുന്നു. ഈ ദൃശ്യങ്ങൾ പുറത്തുപ്രചരിപ്പിക്കുമെന്ന് ഭീഷണിപ്പെടുത്തിയതായും പൊലീസ് പറഞ്ഞു. പീഡനം വീട്ടുകാരെ അറിയിച്ചതിനെ തുട൪ന്നാണ് സംഭവം പുറത്തറിയുന്നത്.\nകഴക്കൂട്ടം സി.ഐ ബിനുകുമാറിൻെറ നേതൃത്വത്തിലായിരുന്നു അന്വേഷണം. രണ്ട് കുട്ടികളുടെ പിതാവാണ് അനിൽകുമാ൪. പ്രകൃതിവിരുദ്ധ പീഡനത്തിനും ബലാൽസംഗശ്രമത്തിനും മൊബൈൽ ഫോണിൽ ദൃശ്യങ്ങൾ പക൪ത്തിയതിനും പൊലീസ് കേസെടുത്തു. പ്രതിയെ കോടതിയിൽ ഹാജരാക്കി റിമാൻഡ് ചെയ്തു. കഴക്കൂട്ടം സി.ഐ ബിനുകുമാ൪, മംഗലപുരം എസ്.ഐ ചന്ദ്രദാസ്, സി.പി.ഒ ജയചന്ദ്രൻ എന്നിവരുടെ സംഘമാണ് പിടികൂടിയത്.


യെദ്യൂരപ്പ കോടികള് നല്‍കിയെന്ന വെളിപ്പെടുത്തൽ മുഖ്യ തെരഞ്ഞെടുപ്പ് വിഷയമാക്കി കോണ്‍ഗ്രസ്\nഎന്നാല് കര്‍ണാടക മന്ത്രി ഡികെ ശിവകുമാറിനെതിരായ ആരോപണങ്ങള് നിരത്തി പ്രതിരോധിക്കാനാണ് ബി.ജെ.പി ശ്രമം\n23 Mar, 2019 at 02:06 AM\nമുഖ്യമന്ത്രി പദത്തിനായി ബി.എസ് യെദ്യൂരപ്പ ബി.ജെ.പി നേതാക്കള്‍ക്ക് കോടികള് നല്‍കിയെന്ന വെളിപ്പെടുത്തൽ തെരഞ്ഞെടുപ്പ് പ്രചാരണത്തിലെ മുഖ്യ വിഷയങ്ങളിൽ ഉൾപ്പെടുത്തി കോണ്‍ഗ്രസ്. യെദ്യൂരപ്പ ഡയറി ആയുധമാക്കി , ബി.ജെ.പിയുടെ മേ ഹീ ചൌക്കിദാറിനെ നേരിടാനാണ് തീരുമാനം . എന്നാല് കര്‍ണാടക മന്ത്രി ഡികെ ശിവകുമാറിനെതിരായ ആരോപണങ്ങള് നിരത്തി പ്രതിരോധിക്കാനാണ് ബി.ജെ.പി ശ്രമം\nറഫാൽ അഴിമതി മുഖ്യ തെരഞ്ഞെടുപ്പ് വിഷയമായി ഉയർത്തി കാണിച്ച് മുന്നോട്ടു പോകവെയാണ് കോൺഗ്രസിന് ബി.ജെ.പിക്കെതിരെ ഉപയോഗിക്കാൻ മറ്റൊരായുധം കൂടി വീണു കിട്ടിയിരിക്കുന്നത്. ഒരേസമയം ബി.ജെ.പിയെയും ബി.ജെ.പിയിലെ മുതിർന്ന നേതാക്കളെയും പ്രതിക്കൂട്ടിലാക്കുന്ന ആരോപണം വരുംദിവസങ്ങളിൽ കോൺഗ്രസിന്റെ പ്രചരണ വേദികളിൽ ഉയർന്നു കേൾക്കും. കര്‍ണ്ണാടകയിലെ കോണ്‍ഗ്രസ് നേതാവായ ഡി.കെ ശിവകുമാറുമായി ബന്ധപ്പെട്ട് ആദായ നികുതി വകുപ്പ് പിടിച്ചെടുത്ത രേഖകള് പുറത്ത് വിട്ട് പ്രതിരോധിക്കാനാണ് ബി.ജെ.പി ശ്രമം.\nബംഗളൂരുവിലെ സ്റ്റീല് ഫ്ലൈഓവര് അഴിമതി ആരോപണത്തില് ഒരു ഡയറി ഉണ്ടെന്നും അതില് സോണിയ ഗാന്ധിയുടെയും രാഹുല് ഗാന്ധിയുടേയും പേരുകള് ഉണ്ടെന്നുമാണ് കേന്ദ്ര മന്ത്രി രവിശങ്കര് പ്രസാദ് പറയുന്നത്. അഴിമതി ആരോപണങ്ങളാലും അനധികൃത ധന സമ്പാദനത്തിലും എക്കാലത്തും ഉയർന്നു കേട്ട പേരാണ് ഡി.കെ ശിവകുമാറിന്റെത്. കർണാടകയിലെ കോണ്‍ഗ്രസ്-ജെഡിഎസ് സഖ്യ സര്‍ക്കാരിനെ താഴെയിറക്കാന് ബി.ജെ.പി നടത്തിയ ശ്രമം പരാജയപ്പെടുത്തിയത് ഡി.കെ ശിവകുമാറിന്റെ നീക്കങ്ങളിലൂടെയായിരുന്നു.\nഇക്കാരണങ്ങളാൽ ഒക്കെത്തന്നെ കേന്ദ്ര അന്വേഷണ ഏജന്‍സികള് ശിവകുമാറിനെ പിന്തുടർന്നിരുന്നു. 2017ല് ഡി.കെ ശിവകുമാറിന്റെ വീട്ടില് നടത്തിയ റെയ്ഡിലൂടെയായിരുന്നു യെദ്യൂരപ്പ ഡയറി പുറത്ത് വന്നത്. ഡയറിക്കുറിപ്പിന്റെ പകര്‍പ്പ് ശിവകുമാറാണ് ആദായ നികുതി വകുപ്പിന് നല്‍കിയത്. എന്നാല് യഥാർത്ഥ ഡയറി കിട്ടിയില്ല. ഉറവിടം വ്യക്തമാക്കാന് ഡി കെ ശിവകുമാര് തയ്യാറായില്ലെന്നും ആദായ നികുതി വകുപ്പ് പറയുന്നു. രേഖയുടെ ആധികാരികത തർക്കം നിലനിൽക്കുമ്പോഴും ആരോപണ പ്രത്യാരോപണങ്ങൾ ശക്തമാകുമെന്ന് ഉറപ്പാണ്.\nകര്‍ണ്ണാടക മുഖ്യമന്ത്രിയാകാന് യെദ്യൂരപ്പ 1800 കോടി കോഴ നല്‍കിയെന്ന് കോണ്‍ഗ്രസ്\nGeneral Election 2019B. S. YeddyurappaYeddyurappa Diaries


സ്വകാര്യമേഖലയിലും സംവരണം വേണം: ഡി കെ | Demand for reservation in private sector - Malayalam Oneindia\nസ്വകാര്യമേഖലയിലും സംവരണം വേണം: ഡി കെ\nചെന്നൈ: സര്‍ക്കാര് സ്ഥാപനങ്ങളിലേതു പോലെ സ്വകാര്യ മേഖലയിലും സംവരണം നടപ്പിലാക്കണമെന്ന് ദ്രാവിഡര് കഴകം (ഡികെ) ആവശ്യപ്പെട്ടു.\nഇക്കാര്യത്തില് ഒരു സമവായം ഉണ്ടാക്കുന്നതിന് അടുത്ത മാസം എല്ലാ രാഷ്ട്രീയപാര്‍ട്ടി നേതാക്കളുടെയും യോഗം ദില്ലിയില്‍വിളിച്ചുകൂട്ടുമെന്ന് ഡികെ ജനറല് സെക്രട്ടറി കെ.വീരമണി അറിയിച്ചു.\nപൊതുമേഖലാ സ്ഥാപനങ്ങള് സ്വകാര്യവത്കരിക്കപ്പെടുന്ന സാഹചര്യത്തില് സംവരണതത്വങ്ങള് ലംഘിക്കപ്പെടുകയാണ് ചെയ്യുന്നത്. അതിനാല് സ്വകാര്യമേഖലയിലും സംവരണം നടപ്പിലാക്കിയേ പറ്റൂ. സ്വകാര്യവത്കരണവും ഉദാരവത്കരണവും ആഗോളവത്കരണവും സമ്പദ്വ്യവസ്ഥയെ മാത്രമല്ല സാമൂഹ്യനീതിയെയും ബാധിക്കുന്നു.\nഒക്ടോബര് ഏഴ് ഞായറാഴ്ച നടക്കുന്ന ഡികെ യുവജന വിഭാഗത്തിന്റെ സമ്മേളനത്തില് സ്വകാര്യമേഖലയില് സംവരണം വേണമെന്ന ആവശ്യം നടപ്പിലാക്കാനായി നടത്തേണ്ട നീക്കങ്ങളെ കുറിച്ച് തീരുമാനിക്കും.\nതദ്ദേശസ്വയംഭരണ സ്ഥാപനങ്ങളിലേക്ക് നടക്കുന്ന തിരഞ്ഞെടുപ്പില് എഐഎഡിഎംകെ സഖ്യത്തിന് വേണ്ടി താന് പ്രചാരണം നടത്തുമെന്ന് വീരമണി പറഞ്ഞു. ഡിഎംകെ സഖ്യത്തെ പരാജയപ്പെടുത്തുകയാണ് തങ്ങളുടെ ലക്ഷ്യമെന്ന് കോണ്‍ഗ്രസ് മറക്കരുതെന്ന് വീരമണി ഓര്‍മിപ്പിച്ചു.


സംഘപരിവാറിന്റെ അവസാനിക്കാത്ത മുസ്ലിം വിരുദ്ധത: കര്‍ണാടകയില് എസ്എഫ്ഐ വനിതാ നേതാവിന്റെ ഫോട്ടോ വെച്ച് സാമൂഹ്യമാധ്യമങ്ങളില് കുപ്രചരണം; നേതാവിന്റെ പരാതിയില് ആറു ഗ്രൂപ്പുകള് നിരീക്ഷണത്തില് | National | Deshabhimani | Thursday Jan 11, 2018\nസംഘപരിവാറിന്റെ അവസാനിക്കാത്ത മുസ്ലിം വിരുദ്ധത: കര്‍ണാടകയില് എസ്എഫ്ഐ വനിതാ നേതാവിന്റെ ഫോട്ടോ വെച്ച് സാമൂഹ്യമാധ്യമങ്ങളില് കുപ്രചരണം; നേതാവിന്റെ പരാതിയില് ആറു ഗ്രൂപ്പുകള് നിരീക്ഷണത്തില്\nബംഗളുരു > സംഘപരിവാറുകാര് മനുഷ്യരുടെ മതം തരംതിരിച്ചുള്ള വര്‍ഗീയ ആക്രമണം തുടര്‍ന്നു കൊണ്ടിരിക്കുകയാണ്. എസ്എഫ്‌ഐ നേതാക്കളായ മുസ്ലിം യുവാവിനേയും ഹിന്ദു യുവതിയേയും വെച്ചാണ് സംഘപരിവാര് ഇത്തവണ കുപ്രചരണം അഴിച്ചു വിട്ടത്.\nഹംസ കിനിയ എന്ന മുസ്ലിം യുവാവ്, ഹിന്ദു യുവതികളോടൊപ്പം കറങ്ങുന്നുണ്ട്. ഇവനെ ശ്രദ്ധിക്കണമെന്ന തരത്തില് വാട്ട്സ്ആപ്പ് ഗ്രൂപ്പുകളിലൂടെ ഫോട്ടോ സഹിതം ചിത്രം പ്രചരിപ്പിക്കുകയായിരുന്നു സംഘപരിവാര് ഗ്രൂപ്പുകള്. വ്യാപകമായ രീതിയില് ഈ മെസേജുകള് പ്രചരിപ്പിക്കപ്പെട്ടു.\nഎന്നാല് ചിത്രം പ്രചരിപ്പിക്കുകയും കുപ്രചരണം നടത്തുകയും ചെയ്തവര്‍ക്കെതിരെ ഫോട്ടോയിലുണ്ടായിരുന്ന പെണ്‍കുട്ടി പരാതി നല്‍കി. എസ്എഫ്‌ഐ ജില്ലാ സെക്രട്ടറിയായ മാധുരി ബോലാര് ആയിരുന്നു സംഘപരിവാറുകാര് പ്രചരിപ്പിച്ചിരുന്ന ഫോട്ടോയിലുണ്ടായിരുന്ന പെണ്‍കുട്ടി. മംഗളുരു സിറ്റി പോലീസിസിനാണ് മാധുരു പരാതി നല്‍കിയത്. സംഘപരിവാറിന്റെ വര്‍ഗീയ അടവുകളെ ശക്തമായ് എതിര്‍ക്കുമെന്ന് പരാതി നല്കിയ ശേഷം മാധുരി പ്രതികരിച്ചു.\nസംഭവം ഇങ്ങനെയാണ്, മാധുരി ബോലാറും സുഹൃത്തുക്കളും ഒരുമിച്ചിരിക്കുന്ന ചിത്രം എടുത്ത്, അതില് മുസ്ലിം സുഹൃത്തായ ഹംസ കിനിയയെ ചുവന്ന വൃത്തത്തില് അടയാളപ്പെടുത്തി പ്രചരിപ്പിക്കുകയായിരുന്നു. ചിത്രത്തിന്റെ കൂടെ കന്നഡയിലുള്ള സന്ദേശവും ഉണ്ടായിരുന്നു. സന്ദേശം ഇങ്ങനെയായിരുന്നു, ഹംസ കിനിയ എന്ന മുസ്ലിം യുവാവ് ഹിന്ദു പെണ്‍കുട്ടികളോടൊപ്പം ചുറ്റിക്കറങ്ങുന്നതായി ശ്രദ്ധയില്‍പ്പെട്ടിട്ടുണ്ട്. ഇനിയും ഇത്തരത്തില് ഇയാളെ ഹിന്ദു പെണ്‍കുട്ടികളോടൊപ്പം കണ്ടാല് സംഘപരിവാര് അതിന് മറുപടി നല്കും ( അയാളെ കൈകാര്യം ചെയ്യും) ഇതാണ് വാട്ട്സ്ആപ്പ് ഗ്രൂപ്പുകളില് പ്രചരിപ്പിച്ചിരുന്ന സന്ദേശം.\n''വാട്ട്സ്ആപ്പില് പ്രചരിക്കുന്ന സന്ദേശം കണ്ട് താന് ആകെ ഞെട്ടിപ്പോയി, സന്ദേശത്തിന്റെ ഉള്ളടക്കം ഭയം ഉളവാക്കി.ഇപ്പോള് പ്രചരിച്ചുകൊണ്ടിരിക്കുന്ന ആ ഫോട്ടോ ഏകദേശം ഒരു വര്‍ഷം മുമ്പ് എടുത്തതാണ്. എസ്എഫ്‌ഐയുടെ ക്യാമ്പില് പങ്കെടുക്കുന്നുതിന് വേണ്ടി ബസില് സഞ്ചരിക്കവേ കൂട്ടത്തില് ഉണ്ടായിരുന്ന ഒരു സുഹൃത്ത് എടുത്ത ചിത്രമാണത്. അതില് ഹംസയെ കൂടാതെ തന്റെ സുഹൃത്തകളായ സുഭാഷ് അഡിക, ഗണേഷ് ബോളര് എന്നിവരുമുണ്ടായിരുന്നു. എസ്എഫ്‌ഐ ജില്ലാ ജോയന്റ് സെക്രട്ടറിയാണ് ഹംസ.സംഘടനാ പ്രവര്‍ത്തനത്തിന്റെ ഭാഗമായി തനിക്ക് ഭാരവാഹികളോടാപ്പം വിവിധ ഭാഗങ്ങളില് സഞ്ചരിക്കേണ്ടി വരും. അതിന്റെ ഭാഗമായുള്ള ഒരു യാത്രയായിരുന്ന അത്. ആ ചിത്രമാണ് തെറ്റായ രീതിയില് പ്രചരിപ്പിക്കപ്പെട്ടത്''; മാധുരി പറഞ്ഞു.\nസംഘപരിവാറിന്റെ ഇത്തരത്തിലുള്ള വര്‍ഗീയ ആക്രമണങ്ങള് ഒരു തരത്തിലും വിജയിക്കാന് പോകുന്നില്ലെന്ന് മാധുരി പ്രതികരിച്ചു. സംഘപരിവാറിന്റെ സദാചാരപോലീസിങ്ങ് അവസാനിപ്പിക്കുന്നതിന വേണ്ടിയാണ് ഇവര്‍ക്കെതിരെ പരാതി കൊടുത്തതെന്ന് മാധുരിയുടെ മാതാവ് ഭാരതി ബോളാര് പറഞ്ഞു. ദക്ഷിണ കര്‍ണാടകയില് മതംതിരഞ്ഞുള്ള ആക്രമണങ്ങള് വര്‍ധിച്ച് വരികയാണ്, മദിഗരെയില് ഒരു പെണ്‍കുട്ടി ആത്മഹത്യ ചെയ്തത് സംഘപരിവാറിന്റെ വര്‍ഗീയ ഇടപെടല് മൂലമാണ്. അത് കൊണ്ട് തന്നെ സംഘപരിവാര് മതംതിരഞ്ഞുള്ള ആക്രമണം അവസാനിപ്പിക്കണം, അതിന് ഞാന് എന്റെ മകളെ പിന്തുണയക്കും അവള് നല്‍കിയ പരാതിയോടൊപ്പം നില്‍ക്കും. ഭാരതി പറഞ്ഞു.\nമാധുരിക്കെതിരെ വ്യാജ പ്രചരണം നടചത്തിയ ആറ് വാട്ട്സ് ഗ്രൂപ്പുകളേയും അത് നടത്തുന്ന രണ്ട് പുരുഷന്‍മാരേയും ഒരു സ്ത്രീയേയും തിരിച്ചറിഞ്ഞിട്ടുണ്ട്. കര്‍ണാടകയില് മതത്തിന്റെ പേരില് സംഘപരിവാര് നടത്തുന്ന ആക്രമണങ്ങള് വര്‍ധിച്ച് വരികയാണ്.\nഎസ്‌എഫ്‌ഐ അഖിലേന്ത്യാ സമ്മേളനം: ടെക്‌നോസ് സംസ്ഥാന കമ്മിറ്റി പ്രൊമോ വീഡിയോ മത്സരം സംഘടിപ്പിക്കുന്നു\nപീഡന പരാതി വ്യാജം: യുവാവിനെ പൊലീസ് വെറുതെ വിട്ടു\nസ്‌കൂള് ബസ് ഡ്രൈവറെ മര്‍ദിച്ചതായി പരാതി\nസബ്സിഡി സാധനങ്ങൾ മറിച്ച് വിൽപന നടത്തുന്നതായി വ്യാപക പരാതി\nകാസർകോട് നഗരസഭയിൽ വിജിലൻസ് അന്വേഷണം\nഎസ‌്എഫ്ഐയുടെ പതാക കത്തിച്ചതുതന്നെ


രാജ്യത്തിന്റെ അഭിമാന താരത്തിനെ ആദരിച്ച് കര്‍ണാടക; ബാനര്‍ഗട്ട ബയോളജിക്കല് പാര്‍ക്കിലെ കടുവക്കുഞ്ഞിന്റെ പേര് 'ഹിമ ദാസ്' - BIGNEWSLIVE | Latest Malayalam News\nബംഗളൂരു: രാജ്യത്തിന്റെ അഭിമാന താരമായ ഹിമ ദാസിനെ ആദരിച്ച് കര്‍ണാടക സര്‍ക്കാര്. ബാനര്‍ഗട്ട ബയോളജിക്കല് പാര്‍ക്കിലെ കടുവക്കുഞ്ഞിന് ഹിമദാസ് എന്ന പേര് നല്‍കിയാണ് ആദരിച്ചിരിക്കുന്നത്. ആറുമാസം മാത്രം പ്രായമുള്ള കടുവക്കുഞ്ഞാണിത്.\n2018 ലെ ഏഷ്യന് ഗെയിംസില് സ്വര്‍ണ്ണ മെഡല് നേടിയ ഹിമ ദാസ് രാജ്യത്തിന്റെ യശസ്സ് വാനോളം ഉയര്‍ത്തിയിരുന്നു. കഴിഞ്ഞ ഇരുപത് ദിവസത്തിനിടെ അഞ്ച് സ്വര്‍ണ്ണവുമായി ട്രാക്കില് റെക്കോര്‍ഡെഴുതിയ താരം കൂടിയാണ് ഹിമ. ഇതിന് പിന്നാലെയാണ് കടുവക്കുഞ്ഞിന് താരത്തിന്റെ പേര് നല്‍കി പാര്‍ക്കിന്റെ ആദരം.\nറോയല് ബംഗാള് കടുവ വിഭാഗത്തില് പെടുന്നതാണ് ഈ കടുവക്കുഞ്ഞ്. ലോക കടുവാ ദിനത്തിന്റെ ഭാഗമായി മൃഗശാലയുടെ പരിപാടികള് പ്രഖ്യാപിക്കവെയാണ് എക്‌സിക്യൂട്ടീവ് ഡയറക്ടര് വനശ്രീ വിപിന് സിങ്ങ് പേരിട്ട വിവരം ഔദ്യോഗികമായി അറിയിച്ചത്.\nTags: Bannerghatta Biological ParkHima DasKarnataka parkRoyal Bengal tiger


ജാഫ്ന കാണാത്ത മദ്രാസ്...\n28 Aug 2013 2:28 PM GMT\nRAW ദേശീയ സുരക്ഷയുടെ ചോദ്യം ചെയ്യപ്പെടാനാവാത്ത സൂക്ഷിപ്പുകാരായാണ് ഇന്നു ചിത്രീകരിക്കപ്പെടുന്നത്. എന്നാല് ഇത് ഈ ചിത്രം ആദ്യം സൂചിപ്പിച്ച കാര്യങ്ങള്‍ക്ക് വിരുദ്ധമാണ്. മുന് പ്രധാനമന്ത്രിയെ വധിക്കാനുള്ള പ്ളോട്ടിലേക്ക് രാജ്യസ്‌നേഹികളേയും ദേശവിരുദ്ധരേയുമൊക്കെ അണി നിരത്തുന്നു. തങ്ങളുടെ നിയന്ത്രണങ്ങള്‍ക്ക് അപ്പുറമുള്ള സംഭവവികാസങ്ങളില് പെടുകയും അതിന്റെ പാപഭാരം പേറി ശേഷകാലം ജീവിക്കുകയും ചെയ്യുന്ന കഥാപാത്രങ്ങളെയാണ് സിനിമയുടെ ആദ്യം അവതരിപ്പിക്കുന്നത്. എന്നാല് തികച്ചും നിസാരവത്ക്കരണത്തിലേക്ക് കഥ മൂക്കുകുത്തുകയാണ്.\nപ്രത്യേകിച്ച് എടുത്തു പറയാവുന്ന അഭിനയമൊന്നും കാഴ്ചവയ്ക്കുന്നില്ലെങ്കിലും സിനിമയുടെ ഘടനയ്ക്ക് ജോണ് എബ്രഹാമിന്റെ കഥാപത്രം പ്രത്യേക തട്ടുകേടൊന്നുമുണ്ടാക്കുന്നില്ല. എന്നാല് പുതുമുഖമായ റാഷി ഖന്ന (ജോണ് എബ്രഹാമിന്റെ ഭാര്യയുടെ റോളില്) എടുത്തു പറയത്തക്ക പ്രകടനമാണ് കാഴ്ച വയ്ക്കുന്നത്. ഒരു 'ആര്‍മി വൈഫി'ന്റെ വിവിധ റോളുകള് റാഷി അറിഞ്ഞ് അഭിനയിക്കുന്നുണ്ട്. സിദ്ധാര്‍ത്ഥ ബസു റോ ചീഫിന്റെ റോള് ഭംഗിയാക്കുന്നുണ്ട്. എന്നാല് നര്‍ഗീസ് ഫക്രിയെ വ്യത്യസ്തയാക്കുന്നത് യുദ്ധം തരിശുഭൂമിയാക്കിയ ജാഫ്‌നയില് അവര് ധരിക്കുന്ന വസ്ത്രങ്ങളിലും ഹെയര് സ്‌റ്റെലിലുമാണ്. ചെറിയ റോളുകളിലേക്കുള്ള താരങ്ങളുടെ തെരഞ്ഞെടുപ്പും മികച്ചതായി.\nതുല്യ പ്രാധാന്യമുള്ള രണ്ട് കഥാ തന്തുക്കളിലാണ് ഈ സിനിമ മുന്നേറുന്നത്. രണ്ടിനും ഒരേ പ്രാധാന്യം - ലങ്കയിലെ വംശീയ യുദ്ധവും ഇന്ത്യയുടെ മുന് പ്രധാനമന്ത്രിയെ വധിക്കുന്നത് തടയാനുള്ള സുരക്ഷാ ഏജന്‍സികളുടെ ശ്രമങ്ങളും. സിനിമയില് എല്.ടി.എഫിനെ തീര്‍ത്തും നെഗറ്റീവായല്ല അവതരിപ്പിച്ചിരിക്കുന്നത്. അവര്‍ക്ക് ശരിയെന്ന് തോന്നുന്ന ഒരു ലക്ഷ്യം നേടുന്നതിന് സായുധ മാര്‍ഗം സ്വീകരിക്കുന്ന ഒരു സംഘടനയായിട്ടാണ് എല്.ടി.എഫിനെ ചിത്രീകരിക്കുന്നത്. നര്‍ഗീസ് ഫക്രി അവതരിപ്പിക്കുന്ന കഥാപാത്രമായ ജയ പറയുന്നുണ്ട്: അണ്ണാ ഭാസ്‌കരന് തന്റെ ലക്ഷ്യത്തോട് കടുത്ത പ്രതിബദ്ധതയുള്ള വ്യക്തിയാണ്. അതുപോലെ വിക്രം സിംഗ് അദ്ദേഹത്തെ കുറിച്ച് പറയുന്നത് തികഞ്ഞ ആദര്‍ശവാദിയാണെന്നും സ്വതന്ത്രരാജ്യം കിട്ടാതെ അദ്ദേഹം പോരാട്ടം അവസാനിപ്പിക്കില്ല എന്നുമാണ്. സിനിമയില് കൃത്യമായി ഉരുത്തിരിയുന്ന മറ്റൊരു സന്ദേശം കൂടിയുണ്ട്. ആയുധങ്ങള് ഉപേക്ഷിച്ചാല് തങ്ങള്‍ക്ക് അവകാശപ്പെട്ടത് തമിഴ് വംശജര്‍ക്ക് ലഭിക്കില്ല എന്നതാണത്. അതുകൊണ്ടു തന്നെ അണ്ണ ഒരു സമാധാന ഉടമ്പടിക്ക് ഒരുക്കവുമല്ല. എന്നാല് ഇതിനപ്പുറം പ്രധാനമന്ത്രിയുടെ വധം തന്നെയാണ് സിനിമയുടെ പ്ളോട്ടിനെ നിയന്ത്രിക്കുന്നത്. ബാക്കിയെല്ലാം സുരക്ഷാ വീഴ്ചയും ഗൂഡാലോചയുമായി മാറുന്നു. എങ്ങനെയാണ് പ്രധാനമന്ത്രി വധിക്കപ്പെട്ടത് എന്നു പറയുന്ന സിനിമ, എന്തുകൊണ്ട് വധിക്കപ്പെട്ടു എന്ന കാര്യത്തില് നിശബ്ദമാണ്. 'മദ്രാസ് കഫേ' എന്ന സിനിമയില് ജാഫ്‌നയിലേക്ക് നടത്തിയ പല യാത്രകളുമുണ്ട്. എന്നാല് സിനിമ കണ്ടു കഴിയുമ്പോള് ഒരു കാര്യം മനസിലാകും: യഥാര്‍ഥത്തില് ഈ സിനിമ ജാഫ്‌ന കണ്ടിട്ടില്ലല്ല.


ഇന്ത്യ ബഹിരാകാശ രംഗത്ത് വന് ശക്തിയായെന്ന് മോഡി; പ്രധാനമന്ത്രി രാജ്യത്തെ അഭിസംബോധന ചെയ്തത് ഉപഗ്രഹവേധ മിസൈല് പരീക്ഷണം വിജയമെന്ന് അറിയിക്കാന് - The Newsrupt\nഇന്ത്യ ബഹിരാകാശ രംഗത്ത് വന് ശക്തിയായെന്ന് മോഡി; പ്രധാനമന്ത്രി രാജ്യത്തെ അഭിസംബോധന ചെയ്തത് ഉപഗ്രഹവേധ മിസൈല് പരീക്ഷണം വിജയമെന്ന് അറിയിക്കാന്\nPosted 27 Mar 2019 at 7:39 AM\nഅതിപ്രധാനമായൊരു കാര്യം പറയാനുണ്ടെന്ന് അറിയിച്ച് പ്രധാനമന്ത്രി നരേന്ദ്ര മോഡി രാജ്യത്തെ അഭിസംബോധന ചെയ്തത് ഉപഗ്രഹവേധ മിസൈല് പരീക്ഷണം വിജയമെന്ന് അറിയിക്കാന്. ഇന്ത്യ ബഹിരാകാശ രംഗത്ത് വന് ശക്തിയായി മാറിയെന്നാണ് പ്രധാനമന്ത്രി തെരഞ്ഞെടുപ്പ് അടുത്ത് നില്‍ക്കെ രാജ്യത്തെ അറിയിച്ചത്. ലോ ഓര്‍ബിറ്റ് സാറ്റ്‌ലൈറ്റിനെ ഇന്ത്യ വെടിവെച്ചിട്ടെന്നും മൂന്ന് മിനിട്ടിനുള്ളില് പരീക്ഷണം പൂര്‍ത്തിയായെന്നും മോഡി പറഞ്ഞു.\nഉപഗ്രഹവേധ മിസൈല് പരീക്ഷണത്തിലൂടെ ലോകത്ത് മൂന്ന് രാജ്യങ്ങള് മാത്രം കൈവരിച്ച നേട്ടം ഇന്ത്യയും കൈവരിച്ചെന്നാണ് പ്രധാനമന്ത്രി മോഡി രാജ്യത്തെ അറിയിച്ചത്. അമേരിക്കയും റഷ്യയും ചൈനയും മാത്രമാണ് ഈ നേട്ടം മുമ്പ് കൈവരിച്ചതെന്നും ഇന്ത്യ നാലാമത്തെ രാജ്യമായെന്നും മോഡി പറഞ്ഞു.\n'മിഷന് ശക്തി' എന്ന പദ്ധതിയിലൂടെ ബഹിരാകാശ രംഗത്ത് ഇന്ത്യ വന് ശക്തിയായെന്ന് പ്രധാനമന്ത്രി നരേന്ദ്ര മോഡി. ഉപഗ്രഹത്തെ ആക്രമിച്ച് വീഴ്ത്തുന്നതിൽ ഇന്ത്യ വിജയിച്ചു. മൂന്ന് മിനിറ്റ് കൊണ്ടാണ് ഒരു ഉപഗ്രഹത്തെ ഇന്ത്യ ആക്രമിച്ച് വീഴ്‍ത്തിയത്. ചാരപ്രവൃത്തിക്കായി ഇന്ത്യക്ക് മേൽ നിരീക്ഷണം നടത്തിയാൽ ആ ഉപഗ്രഹത്തെ ഇന്ത്യക്ക് ആക്രമിച്ച് വീഴ്‍ത്താമെന്നും മോഡി പറഞ്ഞു.\nഇന്ത്യയില് ശാന്തിയും സമാധാനവും ഉണ്ടാക്കാനാണ് ശ്രമെന്നും അല്ലാതെ യുദ്ധമല്ലെന്നും മോഡി നേട്ടം പറയുന്നതിനിടെ പറഞ്ഞു. ഭാവിയിലെ തെരഞ്ഞെടുപ്പുകള് സൂക്ഷ്മതയോടെ വേണമെന്നും പറഞ്ഞു.\nനമ്മുടെ സമയത്തിനും രണ്ട് ചുവട് മുന്നിലേക്ക് ചിന്തിക്കാന് കഴിയുന്ന രാജ്യമാണ് തന്റെ സങ്കല്‍പ്പത്തിലുള്ളത്. ആ ചിന്തക്കനുസരിച്ച് മുന്നോട്ട് പോകാനുള്ള ധൈര്യവും ശേഷിയും ഉണ്ടാക്കിയെടുക്കാനും കഴിയണമെന്നും പറഞ്ഞാണ് മോഡി ജനങ്ങള്‍ക്ക് ആശംസകളറിയിച്ചത്.\nകരയിലും കടലിലും ആകാശത്തും മാത്രമല്ല ബഹിരാകാശത്തുനിന്നുപോലുമുള്ള ആക്രമണങ്ങള് പ്രതിരോധിക്കാന് ഇന്ത്യയ്ക്ക് ഇനിയാകുമെന്നും മോഡി പറഞ്ഞു. ഇന്ത്യയെ കരുത്തുള്ള രാഷ്ട്രമാക്കി മാറ്റാന് പരിശ്രമിച്ച എല്ലാ ശാസ്ത്രജ്ഞരെയും അഭിനന്ദിക്കുന്നുവെന്നും അദ്ദേഹം പറഞ്ഞു.\nNarendra ModiSpace Power


സാംസ്കാരിക കേരളത്തിന് അപരിഹാര്യമായ നഷ്ടം : കാനം - Janayugom Online\nപ്രശസ്ത സിനിമ‑നാടക നടൻ നെടുമുടി വേണുവിന്റെ നിര്യാണത്തിൽ സിപിഐ സംസ്ഥാന സെക്രട്ടറി കാനം രാജേന്ദ്രൻ അനുശോചിച്ചു. നാടക രംഗത്തിലൂടെ അഭിനയരംഗത്ത് എത്തിയ നെടുമുടി വേണു വളരെ വേഗം ജനപ്രിയ നായകനായി മാറി. അദ്ദേഹം അവതരിപ്പിച്ച കഥാപാത്രങ്ങൾ മലയാളി മനസുകളിൽ എന്നും തങ്ങി നിൽക്കുന്നു. നെടുമുടിയുടെ നിര്യാണം നാടക‑സിനിമാ രംഗത്തിനു മാത്രമല്ല സാംസ്കാരിക കേരളത്തിനാകെ അപരിഹാര്യമായ നഷ്ടമാണെന്ന് കാനം അനുശോചന സന്ദേശത്തിൽ പറഞ്ഞു.\nസാംസ്കാരിക കേരളത്തിന് അതുല്യനായ ഒരു പ്രതിഭാശാലിയെയാണ് നഷ്ടമായതെന്ന് സിപിഐ കേന്ദ്ര കൺട്രോൾ കമ്മിഷൻ ചെയർമാൻ പന്ന്യൻ രവീന്ദ്രൻ അനുശോചന സന്ദേശത്തിൽ പറഞ്ഞു.\nതിരുവനന്തപുരം: അഭിനയത്തെ ഭാവാത്മകമായ തലത്തിൽ ഉയർത്തുന്നതിൽ ശ്രദ്ധേയമായ പങ്കുവഹിച്ചയാളാണ് നെടുമുടി വേണുവെന്ന് മുഖ്യമന്ത്രി പിണറായി വിജയൻ അനുശോചിച്ചു. വ്യത്യസ്തതയുള്ള കഥാപാത്രങ്ങളെ അവതരിപ്പിച്ച് ആസ്വാദകമനസിൽ സ്ഥിര സാന്നിധ്യം ഉറപ്പിച്ച അനുഗ്രഹീത നടനാണ് അദ്ദേഹം. നടനായിരിക്കെത്തന്നെ സാഹിത്യാദികാര്യങ്ങളിൽ വലിയ താല്പര്യമെടുക്കുകയും നാടൻപാട്ടുകളുടെ അവതരണം മുതൽ പരീക്ഷണ നാടകങ്ങളുടെ അവതരണം വരെ നേതൃപരമായ പങ്കോടെ ഇടപെടുകയും ചെയ്തു. അദ്ദേഹം ചൊല്ലിയ നാടൻപാട്ടുകൾ ജനമനസുകളിൽ വരുംകാലത്തുമുണ്ടാകും. സാഹിത്യത്തെയും അഭിനയകലയെയും ഒരുപോലെ സ്നേഹിച്ച നെടുമുടി വേണുവിന്റെ നിര്യാണം നമ്മുടെ സാംസ്കാരികരംഗത്തിന് അപരിഹാര്യമായ നഷ്ടമാണെന്ന് മുഖ്യമന്ത്രി അനുശോചന സന്ദേശത്തിൽ പറഞ്ഞു.\nവട്ടിയൂർക്കാവ് തിട്ടമംഗലത്തെ നെടുമുടി വേണുവിന്റെ വസതിയിലുള്ള ഭൗതികദേഹം നാളെ രാവിലെ 10.30 മുതൽ 12.30 വരെ തിരുവനന്തപുരം അയ്യൻകാളി ഹാളിൽ പൊതുദർശനത്തിനുവയ്ക്കും. ഉച്ചയ്ക്കു ശേഷം രണ്ടു മണിയോടെ സർക്കാരിന്റെ എല്ലാ ഔദ്യോഗിക ബഹുമതികളോടെ തൈക്കാട് ശാന്തികവാടത്തിൽ സംസ്കരിക്കും.\nഅനധികൃത സ്വത്ത് സമ്പാദനം: ശിവകുമാർ കുടുങ്ങും — നിർണായക രേഖകൾ കണ്ടെടുത്തു


Diesel cars are more expensive than petrol version | പെട്രോൾകാർ ഓടിക്കുന്നതിനേക്കാൾ ചെലവ് ഇപ്പോൾ ഡീസൽ കാറിന്; പ്രവർത്തന ചെലവ് കുറയ്ക്കാൻ വിലകൂടിയ ഡീസൽ കാറുകൾ വാങ്ങിയവർ നിരാശയിൽ - MarunadanMalayalee.com\nSeptember 03, 201412:31 PM IST Permalink\nസ്വന്തമായി പെട്രോൾ കാർ വാങ്ങി അതിൽ കയറി സഞ്ചരിക്കുന്നവരെ വലിയ പണക്കാരായി കാണുന്ന ഒരു പതിവുണ്ട്. എന്നാൽ ആ പതിവൊക്കെ മാറ്റാൻ സമയമായിരിക്കുന്നുവെന്നാണ് പുതിയ പ്രവണതകൾ സൂചിപ്പിക്കുന്നത്. പെട്രോൾ കാർ ഓടിക്കുന്നതിനേക്കാൾ ചെലവ് കൂടുതൽ ഇപ്പോൾ ഡീസൽ കാറിനാണെന്നാണ് പുതിയ കണക്കുകൾ വ്യക്തമാക്കുന്നത്.\nഈയടുത്ത മാസങ്ങളിലായി പെട്രോൾ വില കുറഞ്ഞു വരുകയും ഡീസൽ വില കൂടി വരികയും ചെയ്യുന്നുണ്ട്. ഇവ തമ്മിലുള്ള വ്യത്യാസം വളരെക്കുറഞ്ഞ ഒരു നിലയിലുമെത്തിയിരിക്കുന്നു. അതിന് പുറമെ പെട്രോൾകാറിന്റെ വിലയും റണ്ണിങ് കോസ്റ്റും ഡീസൽ കാറുകളുടേതിനേക്കാൾ കുറഞ്ഞിരിക്കുകയുമാണ്.\nഓഗസ്റ്റ് 31നാണ് പെട്രോൾ വിലയിൽ ഏറ്റവും പുതിയ കുറവുണ്ടായിരിക്കുന്നത്. ഡീസലിന്റെ വിലയാകട്ടെ സ്ഥിരമായി 50 പൈസനിരക്കിൽ കൂടിക്കൊണ്ടിരിക്കുകയുമാണ്. ഇതു വഴി പെട്രോൾ ഡീസൽ വിലകൾ തമ്മിൽ നേരിയ വ്യത്യാസം മാത്രമെ നിലനിൽക്കുന്നുള്ളുവെന്ന് കാണാം. അതായത് ഈ വ്യത്യാസം 9.15 രൂപ മുതൽ 12 രൂപവരെ മാത്രമാണ്. ദൽഹിയിൽ ഇവ തമ്മിലുള്ള അന്തരം ലിറ്ററിന് വെറും 9.45 രുപയാണ്. കൊൽക്കത്തയിലാണ് ഏറ്റവും ഉയർന്ന വ്യത്യാസമായ 12.33 രൂപയുള്ളത്. ചെന്നൈയിലും മുംബൈയിലും ഇത് യഥാക്രമം 8.63 രൂപയും 9.15 രൂപയുമാണ്.\nഒരു ശരാശരി പുതിയ വാഹനം നൽകുന്ന മൈലേജ് ലിറ്ററിന് 14 മുതൽ 15 കിലോമീറ്റർ വരെയാണ്. ഇന്ത്യൻ മെട്രോകളിൽ ഒരു ദിവസം ഒരു വാഹനമോടുന്നത് ശരാശരി 50 കിലോമീറ്ററാണ്. അങ്ങനെ കണക്കാക്കുമ്പോൾ ഒരു വാഹനം ഏകദേശം നാല് ലിറ്ററിനടുത്താണ് പെട്രോൾ ഉപയോഗിക്കുന്നത്. അങ്ങനെ വരുമ്പോൾ മാസത്തിൽ 120 ലിറ്ററോളം പെട്രോൾ വേണ്ടി വരുന്നു. ഈ കണക്കുകളും പെട്രോൾ ഡീസൽ തമ്മിലുള്ള വിലവ്യത്യാസവും വച്ച് കണക്കാക്കുമ്പോൾ ദൽഹിയിലെ ഡീസൽ വാഹന ഉടമക്ക് മാസത്തിൽ 1100 രൂപ ലാഭിക്കാം. മുംബൈയിലും അങ്ങനെത്തന്നെയാണ്. ചെന്നൈയിലെ ഇന്ധന വില കണക്കാക്കുമ്പോൾ ഡീസൽ കാറിന്റെ ഉടമക്ക് മാസത്തിൽ 1000 രൂപ ലാഭിക്കാനാവും. കൊൽക്കത്തയിലാണെങ്കിൽ 1500 ലാഭിക്കാം.\nപുതിയ വിലകളുടെ പശ്ചാത്തലത്തിലുള്ള പുതിയ കണ്ടെത്തലുകളാണിനി വ്യക്തമാക്കുന്നത്. അതായത് ഡീസൽ കാറുകളും പെട്രോൾ കാറുകളും തമ്മിൽ ഒരു ലക്ഷം രൂപയുടെയെങ്കിലും വിലവ്യത്യാസമുണ്ടാവാറുണ്ട്. അതായത് ഡീസൽ കാറിന് അതിന്റെ പെട്രോൾ വേരിയന്റിനേക്കാൾ വില കൊടുക്കണം. ഉദാഹരണമായി മാരുതി സുസുക്കി സ്വിഫ്റ്റിനെ എടുത്ത് കാട്ടാം. ഇതിന് പെട്രോളിനും ഡീസലിനും വേരിയന്റുകളുണ്ട്. സ്വിഫ്റ്റ് പെട്രോൾ എൽഎക്‌സ്‌ഐ ബേസ് മോഡലിന് 4.42 ലക്ഷമാണ് ദൽഹിയിൽ നൽകേണ്ടത്. എന്നാൽ ഇതിന്റെ ഡീസൽ വേരിയന്റിന് 5.46 ലക്ഷം നൽകണം. സാധാരണയായി മോട്ടോർലോണുകളുടെ കാലാവധി 48 മാസമാണ്. വിലയിൽ ഒരു ലക്ഷം രൂപ വ്യത്യാസമുണ്ടാകുന്ന അവസരത്തിൽ മാസത്തിൽ 2000 രൂപ ലോണിനത്തിൽ കൂടുതൽ അടയ്‌ക്കേണ്ടതായി വരും. ഇന്ധന ഉപയോഗം കൂടുതലായി ചെന്നൈയിലും മുംബൈയിലും പെട്രോളും ഡിസലും തമ്മിൽ മാസത്തിൽ 1000 രൂപയുടെ വ്യത്യാസം മാത്രമേയുള്ളുവെന്ന് നേരത്തെ സൂചിപ്പിച്ചല്ലോ.. ഡീസൽ വാഹനത്തിന് ലോണെടുത്ത വകയിൽ 2000 രൂപയാണ് അടയ്‌ക്കേണ്ടി വരുന്നത്. പെട്രോൾ വാഹനമോടിക്കുന്നതിന് 1000 രൂപയേ അധികച്ചെലവ് വരുന്നുള്ളൂ. എന്നാൽ ഡീസൽ വാഹനം വാങ്ങി ഓടിക്കുന്നതിന് ലോണടക്കുന്ന വകയിൽ 2000 രൂപ അധികച്ചെലവാണ് വരുന്നത്. അപ്പോൾപ്പിന്നെ പെട്രോൾ കാർ ഓടിച്ചാൽ 1000 രൂപ ലാഭിക്കാമെന്ന് വ്യക്തമായല്ലോ.\nഈ കണക്കുകളെക്കുറിച്ചുള്ള അറിവ് വ്യാപകമായതോടെ ഈയടുത്ത മാസങ്ങളിലായി പെട്രോൾ വാഹനങ്ങൾക്ക് ഡിമാൻഡ് വർധിച്ച് വരികായാണ്. 2012ൽ ഡീസൽ പെട്രോൾ വാഹനങ്ങളുടെ വിൽപന അനുപാതം 70:30 അനുപാതത്തിലായിരുന്നു. എന്നാൽ ഇന്ന് അത് 50: 50 റേഷ്യോവിലെത്തിയിരിക്കുന്നുവെന്നാണ് പ്രമുഖ കാർനിർമ്മാതാക്കൾ പറയുന്നത്. ഡീസലിന്റെ വിലയിലുണ്ടാകുന്ന ഒു ചെറിയ വർധനവ് പോലും ഡീസൽ വാഹന ഉടമകളിൽ വൻ പ്രത്യാഘാതങ്ങൾ ഉണ്ടാക്കുന്നുണ്ട്. ഒരു വർഷം മുമ്പത്തേതിനേക്കാൾ 14 ശതമാനം അധിക മുടക്ക് ഡീസൽ കാർ ഉടമകൾക്ക് വേണ്ടി വരുന്നുണ്ടെന്നും കണക്കുകൾ വ്യക്തമാക്കുന്നു.\nഎന്നാൽ ഡീസൽ കാറുകൾ പെട്രോൾ വേരിയന്റുകളേക്കാൾ 15 മുതൽ 20 ശതമാനം വരെ മൈലേജ് കൂടുതൽ നൽകുന്നുണ്ടെന്നാണ് ഡീസൽ കാറുകളുടെ വക്താക്കൾ വാദിക്കുന്നത്. പെർ കിലോമീറ്റർ ചെലവിന്റെ കാര്യത്തിൽ ഡീസൽ കാറുകളാണ് ഉപയോക്താവിന് ലാഭമുണ്ടാക്കുന്നതെന്നും അവർ പറയുന്നു.


ഇനി വ്യക്തികളെയും ഭീകരവാദികളായി പ്രഖ്യാപിക്കാം; എന്‍ഐഎ ഭേദഗതി ബില്ല് ലോക്‌സഭ പാസാക്കി\nTue Jan 28 2020 15:12:14 GMT+0530 (IST)\n66 നെതിരെ 278 വോട്ടുകള്‍ക്കാണ് ദേശീയ അന്വേഷണ ഏജന്‍സി(ഭേദഗതി) ബില്ല്-2019 പാസായത്.\nMTP15 July 2019 1:20 PM GMT\nന്യൂഡല്‍ഹി: സംഘടനകള്‍ക്ക് പുറമെ വ്യക്തികളെ കൂടി ഭീകരവാദികളാക്കി പ്രഖ്യാപിക്കാന് എന്‍ഐഎക്ക് അധികാരം നല്‍കുന്ന വിവാദ ഭേദഗതി ബില് ലോക്‌സഭ വോട്ടിനിട്ടു പാസാക്കി. 66 നെതിരെ 278 വോട്ടുകള്‍ക്കാണ് ദേശീയ അന്വേഷണ ഏജന്‍സി(ഭേദഗതി) ബില്ല്-2019 പാസായത്. ബജറ്റ് ചര്‍ച്ച പൂര്‍ത്തിയാവാതെ മറ്റു ബില്ലുകള് ചര്‍ച്ചക്കെടുക്കുന്നത് ചട്ടങ്ങള് ചൂണ്ടിക്കാട്ടി പ്രതിപക്ഷം എതിര്‍ത്തുവെങ്കിലും സ്പീക്കര് അംഗീകരിച്ചില്ല. മോട്ടോര് വാഹന നിയമ ഭേദഗതി ബില്ലും വാടക ഗര്‍ഭപാത്ര നിയന്ത്രണ ബില് ഭേദഗതിയും സഭയില് അവതരിപ്പിച്ചു.\nഭീകരപ്രവര്‍ത്തനവുമായി ബന്ധപ്പെട്ട കേസുകളില് സംഘടനകളെ നിരോധിക്കാനും സ്വത്തുവകകള് കണ്ടുകെട്ടാനുമാണ് ഇതുവരെ എന്‍ഐഎക്ക് അധികാരമുണ്ടായിരുന്നത്. വ്യക്തികളുടെ കാര്യത്തിലും എന്‍ഐഎക്ക് സമാനമായ അധികാരം നല്‍കുന്നതാണ് ലോക്‌സഭ അംഗീകരിച്ച പുതിയ ഭേദഗതി. വിദേശ രാജ്യങ്ങളില് ഇന്ത്യക്കാരുമായി ബന്ധപ്പെട്ട ഭീകരവാദ കേസുകള് നേരിട്ട് അന്വേഷിക്കാനും ഭീകരവാദ കേസുകളില് പുതിയ സ്‌പെഷ്യല് കോടതികള് സ്ഥാപിക്കാനും എന്‍ഐക്ക് അധികാരമുണ്ടാകും. ജൂലൈ 8ന് കേന്ദ്ര ആഭ്യന്തര മന്ത്രി അമിത് ഷായാണ് ഈ ബില്ല് അവതരിപ്പിച്ചത്.\nഭീകരതയുമായി ബന്ധപ്പെട്ട മയക്കു മരുന്ന് കേസുകള്, സൈബര് കുറ്റകൃത്യങ്ങള്, മനുഷ്യക്കടത്ത് എന്നിവയും ഇനി എന്‍ഐഎ അന്വേഷിക്കും. മനുഷ്യാവകാശങ്ങള്‍ക്കു മേല് കടന്നു കയറുന്നതാണ് പുതിയ ഭേദഗതിയെന്ന് ബില്ലിനെക്കുറിച്ചുള്ള ചര്‍ച്ചയില് സംസാരിച്ച കോണ്‍ഗ്രസ് അംഗം മനീഷ് തിവാരി കുറ്റപ്പെടുത്തി. രാഷ്ട്രീയ പ്രതികാരത്തിന് വേണ്ടി അന്വേഷണ ഏജന്‍സികളെ ദുരുപയോഗം ചെയ്യുന്ന ഇക്കാലത്ത് എന്‍ഐഎക്ക് അമിതാധികാരം നല്‍കുന്നത് അഭികാമ്യമല്ല. എന്‍ഐഎ ആക്ടിന്റെ ഭരണഘടനാ സാധുത വിവിധ കോടതികളില് ചോദ്യം ചെയ്യപ്പെട്ടിരിക്കേ അതില് ഭേദഗതി പാടില്ലെന്നും അദ്ദേഹം അവകാശപ്പെട്ടു.\nഒരു സമുദായത്തെ അകാരണമായി വേട്ടയാടാനാണ് നിയമം വഴിയൊരുക്കുകയെന്ന് ഡിഎംകെ നേതാവ് എ രാജ കുറ്റപ്പെടുത്തി. എന്‍ഐഎയുടെ വിശ്വാസ്യത നഷ്ടപ്പെട്ടു വരുന്ന ഇപ്പോഴത്തെ സാഹചര്യത്തില് ഈ ഭേദഗതി വിപരീതഫലമായിരിക്കും ഉണ്ടാക്കുകയെന്ന് മുസ്‌ലിം ലീഗ് എംപി ഇ ടി മുഹമ്മദ് ബഷീര് പറഞ്ഞു. ഈ നിയമം ദുരുപയോഗം ചെയ്യണമെന്ന ഒരാഗ്രഹവും നരേന്ദ്ര മോദി സര്‍ക്കാറിനില്ലെന്ന് ചര്‍ച്ചക്ക് മറുപടി പറഞ്ഞ ആഭ്യന്തര മന്ത്രി അമിത് ഷാ പ്രതികരിച്ചു.\n2009ല് 166 പേര് കൊല്ലപ്പെട്ട മുംബൈ ആക്രമണത്തിന്റെ മറപിടിച്ചാണ് യുപിഎ സര്‍ക്കാര് എന്‍ഐഎക്ക് രൂപം നല്‍കിയത്. സംസ്ഥാനങ്ങളുടെ പ്രത്യേക അനുമതി ഇല്ലാതെ തന്നെ രാജ്യത്തെവിടെയും നടക്കുന്ന ഭീകര പ്രവര്‍ത്തന കേസുകള് അന്വേഷിക്കാന് അധികാരമുള്ളതായിരുന്നു ഈ ഏജന്‍സി. എന്നാല്, ഹിന്ദുത്വര് പ്രതിസ്ഥാനത്തുള്ള മലേഗാവ് പോലുള്ള കേസുകളില് പ്രതികള്‍ക്ക് അനുകൂലമായി എന്‍ഐഎ നിലപാടെടുക്കുന്നതായി എന്‍ഐഎ അഭിഭാഷക രോഹിണി സാല്യന് വെളിപ്പെടുത്തിയിരുന്നു.\nNIA (Amendment) Bill NIA loksabha UAPA AMENDMENT uapa


ഇന്നലെ വരെ യൂട്യൂബിൽ ഡിസ് ലൈക്ക് പ്രളയം; സംഘ് ബഹിഷ്‌കരണത്തെ മലയാളികൾ ചെറുത്തതോടെ സർഫ് എക്‌സൽ പരസ്യം സൂപ്പർ ബമ്പർ ഹിറ്റ് |\nസർഫ് എക്‌സൽ മുതലാളി വരെ പ്രതീക്ഷിക്കാത്ത പ്രചാരണമാണ് അവരുടെ പുതിയ പരസ്യത്തിന് ലഭിച്ചത്. സംഘപരിവാർ ബഹിഷ്‌കരണ ആഹ്വാനം നടത്തിയതോടെ പരസ്യം അക്ഷരാർഥത്തിൽ സൂപ്പർ ഹിറ്റായി മാറുകയായിരുന്നു. സംഘ് ബഹിഷ്‌കരണത്തെ ചെറുക്കാൻ മലയാളികൾ ഒറ്റക്കെട്ടായി സമൂഹ മാധ്യമങ്ങളിൽ ഇറങ്ങിയതോടെയാണ് ചിത്രം തന്നെ മാറിയത്.\nകൃത്യമായി പറഞ്ഞാൽ ഞായറാഴ്ച രാവിലെ വരെ യൂട്യൂബിൽ എട്ടായിരം ഡിസ് ലൈക്കും വെറും രണ്ടായിരം ലൈക്കുമാണ് വീഡിയോക്ക് ഉണ്ടായിരുന്നത്. സംഘപരിവാർ സൈബർ പോരാളികൾ കൂട്ടമായി വന്ന് വീഡിയോ ഡിസ് ലൈക്ക് ചെയ്യുകയായിരുന്നു. ഇതിന് പിന്നാലെ സർഫ് എക്‌സൽ ബഹിഷ്‌കരിക്കുവെന്ന ആഹ്വാനം കൂടി വന്നതോടെയാണ് മലയാളികൾ വിഷയമേറ്റെടുത്തത്.\nഒരു ദിവസത്തിന് ഇപ്പുറം ഇരുപത്തിയൊമ്പതിനായിരം ലൈക്കാണ് വീഡിയോക്ക് ഇപ്പോഴുള്ളത്. ഡിസ് ലൈക്കുകൾ പന്ത്രണ്ടായിരത്തിൽ ഒതുങ്ങി. 8.6 ദശലക്ഷം പേർ വീഡിയോ കണ്ടുകഴിഞ്ഞു. എന്തായാലും ബഹിഷ്‌കരണ ആഹ്വാനത്തിന് സംഘപരിവാറിനോട് സർഫ് എക്‌സൽ മുതലാളി നന്ദി പറയണം\nമതസൗഹാർദത്തെ പ്രോത്സാഹിപ്പിക്കുന്ന രംഗങ്ങൾ പരസ്യത്തിൽ ഉൾപ്പെടുത്തിയതാണ് ഹിന്ദു തീവ്രവാദികളെ വെകിളി പിടിപ്പിച്ചത്. കുട്ടികളുടെ നിഷ്‌കളങ്ക സൗഹൃദം കാണിക്കുന്ന വീഡിയോ ലൗ ജിഹാദാണെന്ന് വരെയുള്ള അതിവിചിത്ര ന്യായങ്ങളും ഹിന്ദു വർഗീയ വാദികൾ ഉയർത്തിയിരുന്നു.\nസർഫ് എക്‌സലിന്റെ ഫേസ്ബുക്ക് പേജിലും ഇന്നലെ വരെ സ്ഥിതി വ്യത്യസ്തമായിരുന്നില്ല. സംഘ് കൂട്ടങ്ങളുടെ തെറിവിളികളും സർഫ് ബഹിഷ്‌കരണ ആഹ്വാനങ്ങളും ആംഗ്രി ഇമോജിയും നിറഞ്ഞുനിന്നിരുന്നുവെങ്കിൽ ഇന്ന് കഥ മാറി. ആംഗ്രിയിൽ നിന്ന് ആദ്യം ലൈക്കിലേക്കും പിന്നീട് ലൗ റിയാക്ഷനിലേക്കും പോസ്റ്റ് ചെന്നെത്തി നിന്നു.\n← 543 സീറ്റുകളുള്ള ലോക്‌സഭയിൽ എൻ ഡി എക്ക് 564 സീറ്റ് പ്രവചിച്ച് എ ബി പി ന്യൂസ്; ബിജെപിക്ക് പറ്റിയ മാധ്യമമെന്ന് സോഷ്യൽ മീഡിയ\nപുൽവാമ ഭീകരാക്രമണത്തിന്റെ സൂത്രധാരനായ ജെയ്‌ഷെ തീവ്രവാദിയെ സൈന്യം വധിച്ചു →\nരാഹുലിന് വേണ്ടി പ്രിയങ്ക വരുമ്പോൾ തുഷാറിന് വേണ്ടി നാളെ സ്മൃതി ഇറാനിയും എത്തും


വിവാഹമോചനത്തിന് കാരണമായത് ഭര്‍ത്താവ് അശ്ലീല ചിത്രങ്ങള് സോഷ്യല്‍മീഡിയയില് പ്രചരിപ്പിച്ചത്: പ്രിയങ്ക\nമലയാളത്തില് നിന്നും തമിഴിലെത്തി വെന്നിക്കൊടി പാറിച്ച നടിയാണ് പ്രിയങ്ക നായര്. സിനിമയിലെത്തി കുറച്ചു കഴിയുംമുമ്പേ തമിഴ് സംവിധായകന് ലോറന്‍സ് റാമുമായി പ്രണയത്തിലാകുകയും ചെയ്തു നടി. എന്നാല് ഒരു കുട്ടിയുണ്ടായി കുറച്ചു കഴിഞ്ഞതേ ഇരുവരും തമ്മില് വേര്‍പിരിഞ്ഞു. കേരളത്തിലേക്ക് തിരിച്ചെത്തിയ പ്രിയങ്ക ഇപ്പോള് സിനിമയില് സജീവമാണ്.\nവിവാഹമോചനത്തിലേക്ക് നയിച്ചത് നിരവധി കാരണങ്ങളായിരുന്നു. സിനിമയില് വീണ്ടും അഭിനയിക്കാന് ഭര്‍ത്താവ് അനുവദിക്കാതിരുന്നതായിരുന്നു അതിലൊന്ന്. വിവാഹമോചന ഹര്‍ജിയില് മറ്റൊരു കാര്യം കൂടി പ്രിയങ്ക പറഞ്ഞിരുന്നു. ഭര്‍ത്താവ് തന്റെ അശ്ലീലചിത്രങ്ങള് സോഷ്യല്‍മീഡിയ വഴി പുറത്തുവിട്ടെന്നാണ് അവര് പറഞ്ഞത്.\nവീട്ടില് ഒതുങ്ങിക്കൂടാന് വയ്യ വിവാഹശേഷം വീട്ടില് ഒതുങ്ങിയാല് മതിയെന്ന ലോറന്‍സ് റാമിന്റെ തീരുമാനമാണ് വേര്‍പിരിയലിനു പിന്നില്. എനിക്ക് വേറെ ജോലി ഒന്നും അറിയില്ലന്നും വേറെ എന്ത് ചെയ്താലും അത് ഉപേക്ഷിച്ച് ഞാന് സിനിമയിലേക്ക് തന്നെ വരും എന്ന് അടുത്തിടെ ഒരു മാഗസിനു നല്‍കിയ അഭിമുഖത്തില് പ്രിയങ്ക പറഞ്ഞിരുന്നു. മകന് ജനിച്ച ശേഷം 2013ല് മകന് മുകുന്ദ് റാം ജനിച്ച ശേഷമാണ് ഇരുവരും വേര്‍പിരിയാന് തീരുമാനിച്ചത്.\nമലയാളത്തേക്കാള് മികച്ച കഥാപാത്രങ്ങള് തമിഴ് സിനിമയാണ് ഈ താരത്തിന് നല്‍കിയത്. ടി.വി. ചന്ദ്രന്റെ വിലാപങ്ങള്‍ക്കപ്പുറം എന്ന ചിത്രത്തിലൂടെ മികച്ച നടിക്കുള്ള സംസ്ഥാന പുരസ്‌ക്കാരം നേടിയ പ്രിയങ്ക ജയറാം നായകനായ സമസ്ത കേരളം പി. ഒയിലും മോഹന്‍ലാല് നായകനായ ഇവിടം സ്വര്‍ഗ്ഗമാണ് എന്ന സിനിമയിലും നായികയായി അഭിനയിച്ചു.


പൊരുതി ജയിച്ച കർഷകർക്കു ബിഗ് സല്യൂട്ട് : Deepika.com Leader Page\nകൂടിയാലോചനകളില്ലാതെ, നോട്ടുനിരോധനംപോലെ അപ്രതീക്ഷിതമായി കേന്ദ്രസർക്കാർ പ്രഖ്യാപിച്ച കാർഷിക നിയമങ്ങൾക്കെതിരേ കർഷകർ നടത്തിയ സമരം ഐതിഹാസികമായി മാറി.\nസമാനതകളില്ലാത്ത ഒരു സമരമായി അതു വളർന്നു. രാജ്യത്തെ സംഘടിത ട്രേഡ് യൂണിയനുകൾക്കുപോലുമില്ലാത്ത പോരാട്ടവീര്യം കർഷകർ പ്രകടമാക്കി. മൃഗീയഭൂരിപക്ഷമുള്ള സർക്കാരിനെതിരേയും പ്രതികൂലമായ കാലാവസ്ഥയ്ക്കെതിരേയും അവർ പൊരുതിനിന്നു. പതിനാലു മാസം നീണ്ട സമരത്തിനിടയിൽ 700 കർഷകരുടെ ജീവൻ പൊലിഞ്ഞു. എങ്കിലും കർഷകവീര്യം ചോർന്നില്ല. അവസാനം ഗത്യന്തരമില്ലാതെ പ്രധാനമന്ത്രി മോദി കർഷകവിരുദ്ധ നിയമങ്ങൾ പിൻവലിക്കുകയാണെന്നു രാജ്യത്തോടു പ്രഖ്യാപിച്ചു.\nപ്രധാനമന്ത്രി കർഷകരോടും രാജ്യത്തോടും മാപ്പുപറഞ്ഞെങ്കിലും കർഷകർ സമരത്തിൽനിന്നു പിന്മാാറാൻ കൂട്ടാക്കിയിട്ടില്ല. കാരണം, രാഷ്ട്രീയക്കാരുടെ തനിനിറം അവർക്കറിയാം. നവംബർ 29-ാം തീയതി ആരംഭിക്കുന്ന പാർലമെന്‍റിന്‍റെ ശീതകാല സമ്മേളനത്തിൽ കാർഷികനിയമങ്ങൾ പിൻവലിക്കുമെന്നാണ് അറിയിപ്പുണ്ടായത്. സമീപകാലത്തുണ്ടായ ഉപതെരഞ്ഞെടുപ്പുകളിലെ പരാജയങ്ങൾ മാത്രമല്ല മോദി സർക്കാരിന്‍റെ മനംമാറ്റത്തിനു കാരണം. അടുത്ത വർഷാരംഭത്തിൽ നടക്കാൻപോകുന്ന നിയമസഭാ തെരഞ്ഞെടുപ്പുകളിൽ ഉണ്ടാകാനിടയുള്ള തിരിച്ചടിയും അവർ മുന്നിൽ കണ്ടു.\nവിവാദ കാർഷികനിയമങ്ങൾ പിൻവലിച്ചതുകൊണ്ടു മാത്രം സമരം അവസാനിപ്പിക്കില്ലെന്നാണു സമരക്കാരുടെ നിലപാട്. നാൽപ്പതിലധികം കർഷകസംഘടനകളുടെ കൂട്ടായ്മയായ സംയുക്ത കിസാൻ മോർച്ചയാണു കർഷകസമരത്തിനു നേതൃത്വം നൽകുന്നത്. അവരുടെ ആവശ്യങ്ങൾ കർഷകരക്ഷ ഉറപ്പുവരുത്തുന്നവയാണ്. 1. കർഷകർക്കെതിരേ കൊണ്ടുവന്ന മൂന്നു നിയമങ്ങളും പിൻവലിക്കുക. 2. പ്രധാന വിളകൾക്കു കുറഞ്ഞ താങ്ങുവില ഉറപ്പാക്കി നിയമം പാസാക്കുക. 3. വൈദ്യുതി കുടിശിക എഴുതിത്തള്ളുക. 4. കർഷകർക്കെതിരായ കേസുകൾ പിൻവലിക്കുക. 5. സമരഭൂമിയിൽ മരിച്ചവർക്കു നഷ്ടപരിഹാരം അനുവദിക്കുക. 6. വായു മലിനീകരണത്തിന്‍റെ പേരിൽ കർഷകർക്കു പിഴ ചുമത്താനുള്ള 2021ലെ നിയമത്തിന്‍റെ വകുപ്പു പിൻവലിക്കുക. 7. കേന്ദ്ര ആഭ്യന്തര സഹമന്ത്രി അജയ് മിശ്രയെ മന്ത്രിസഭയിൽനിന്നു പുറത്താക്കുക.\nകർഷകക്ഷേമത്തിനെന്നു കൊട്ടിഘോഷിച്ചു കൊണ്ടുവന്ന കാർഷികനിയമങ്ങൾക്കെതിരേ ഇത്രയും വലിയ ചെറുത്തുനിൽപുണ്ടാകാൻ കാരണം ആ നിയമം കൃഷിയുടെയും കൃഷിയിടങ്ങളുടെയും കോർപറേറ്റുവത്കരണം ലക്ഷ്യംവയ്ക്കുന്നുവെന്നതാണ്. നിയമം പ്രാബല്യത്തിലായാൽ കൃഷിക്കാർ വെറും തൊഴിലാളികൾ മാത്രമാകും. വിളകളുടെ വിലനിർണയാവകാശവും ഉടമസ്ഥാവകാശവും അവർക്കു നഷ്ടപ്പെടും. ഇന്ധനവിലനിർണയാവകാശം എണ്ണക്കന്പനികൾക്കു തീറെഴുതിക്കൊടുത്തതിന്‍റെ ദുഷ്ഫലങ്ങൾ പാഠമാക്കിയവർക്കു കോർപറേറ്റുവത്കരണത്തെ എതിർക്കാതിരിക്കാനാവുകയില്ല.\nജനാധിപത്യത്തെ കാറ്റിൽപ്പറത്തിയ നിയമങ്ങൾ\nവിവാദ കാർഷികനിയമങ്ങളെ കർഷകർക്കെതിരായ നിയമങ്ങൾ മാത്രമായി ലഘൂകരിച്ചു കാണാനാവില്ല. ജനാധിപത്യത്തിന്‍റെയും പാർലമെന്‍ററി നടപടിക്രമങ്ങളുടെയും സകല സീമകളെയും ലംഘിച്ച് ഏകപക്ഷീയമായിട്ടാണ് നിയമനിർമാണം നടത്തിയത്. ഭരണഘടനയുടെ 123-ാം അനുഛേദപ്രകാരം രാഷ്‌ട്രപതിക്ക് അടിയന്തരഘട്ടത്തിൽ ഓർഡിനൻസ് പുറപ്പെടുവിക്കാം. ഇവിടെ അത്തരമൊരു സാഹചര്യമില്ല. എല്ലാ വിഷയങ്ങളിലും പാർലമെന്‍റ് അംഗങ്ങൾക്കു കൃത്യമായ അറിവുണ്ടാകണമെന്നില്ല. അതുകൊണ്ടാണ് സ്റ്റാൻഡിംഗ് കമ്മിറ്റികളുടെയോ ഇരു സഭകളുടെയും പ്രതിനിധികളടങ്ങിയ ജോയിന്‍റ് സെലക്ട് കമ്മിറ്റിയുടെയോ സൂക്ഷ്മപഠനത്തിനു വിഷയങ്ങൾ വിടുന്നത്.\nപാർലമെന്‍റിൽ ചർച്ചചെയ്തില്ലെന്ന ആക്ഷേപത്തിനു മറുപടി നൽകാൻ സർക്കാരിനു സാധിച്ചിട്ടില്ല. കർഷകരുടെ നിലനില്പിനെത്തന്നെ ബാധിക്കുന്ന നിയമങ്ങളായിട്ടും അവരോടു കൂടിയാലോചനകൾ കൂടാതെയാണ് നിയമങ്ങൾ കൊണ്ടുവന്നത്.\nജനാധിപത്യമാർഗത്തിലൂടെ അധികാരത്തിൽവന്ന് ഏകാധിപതിയെപ്പോലെ ഭരണം നടത്തുന്ന രീതിയെയാണ് കർഷകർ പൊരുതിത്തോല്പിച്ചത്. കാർഷിക നിയമങ്ങൾ ശരിയാണെന്നാണു പ്രധാനമന്ത്രി ഇപ്പോഴും വിശ്വസിക്കുന്നത്. എല്ലാവരെയും ബോധ്യപ്പെടുത്താൻ സാധിക്കാത്തതാണ് സർക്കാരിനു തിരിച്ചടിയായത് എന്നാണ് പ്രധാനമന്ത്രിയുടെ നിലപാട്. പ്രധാനമന്ത്രിയുടെ മാപ്പുപറച്ചിലിനു കർഷകസംഘടനകൾ വിലകൽപ്പിക്കാതിരിക്കാൻ കാരണം ആ കണ്ണീരിനുപിന്നിൽ പശ്ചാത്താപമില്ല എന്നതാണ്.


പുത്തൻ കണ്ടത്തിൽ ദീപു – Media Mangalam\nപുത്തൻ കണ്ടത്തിൽ ദീപു\nകൊല്ലത്ത് ഫ്ലാറ്റിൽ ലഹരി പാർട്ടി; യുവതി ഉൾപ്പെടെ മൂന്നു പേർ അറസ്റ്റിൽ; എക്സൈസിനെ വിളിച്ചു വരുത്തിയത് ബഹളം കേട്ടെത്തിയ നാട്ടുകാർ\nകൊല്ലം: നഗരത്തിലെ ഫ്ലാറ്റ് കേന്ദ്രീകരിച്ച് മയക്കുമരുന്ന് പാർട്ടി നടത്തിയ യുവതിയടക്കം മൂന്നുപേർ അറസ്റ്റിലായി. നാല് പേർക്കെതിരെ എക്സൈസ് കേസെടുത്തു. തഴുത്തല ഉമയനല്ലൂർ പേരയം മണിവീണ വീട്ടിൽ ലീന…


യുവാക്കളെ വെട്ടിക്കൊലപ്പെടുത്താൻ ശ്രമം; രണ്ട് പേർ പിടിയിൽ – twenty4news.com\nതിരുവനന്തപുരം : സഹോദരങ്ങളായ രണ്ട് യുവാക്കളെ വെട്ടിക്കൊലപ്പെടുത്താന് ശ്രമിച്ച നാലംഗ സംഘത്തിലെ രണ്ടു പേരെ പൊലീസ് പിടികൂടി. കണ്ണമ്മൂല ചെന്നിലോട് മൂലയില് വീട്ടില് അശ്വിന് (20), പേട്ട കാക്കോട് ലെയിന് പുത്തന്‍വീട്ടില് ആദിത്യന് (21) എന്നിവരെയാണ് പേട്ട പൊലീസ് അറസ്റ്റ് ചെയ്തത്.\nതിങ്കളാഴ്ച വൈകിട്ട് 6.30നാണ് കേസിനാസ്പദമായ സംഭവം നടന്നത്. പേട്ട കുടവൂര് ജംഗ്ഷന് സമീപമുള്ള ഇടറോഡില് വച്ച് സ്ഥലവാസികളും സഹോദരങ്ങളുമായ ജിത്തു, ജിതിന് എന്നിവരെ നാലംഗസംഘം ക്രൂരമായി മര്‍ദ്ദിക്കുകയും വടിവാളുകൊണ്ട് വെട്ടി പരിക്കേല്‍പ്പിക്കുകയുമായിരുന്നു. പ്രതികള്‍ക്ക് കഞ്ചാവ് കച്ചവടമാണെന്ന് പറഞ്ഞുപരത്തി എന്നാരോപിച്ചായിരുന്നു അക്രമം.\nശംഖുംമുഖം അസി. കമ്മിഷണര് ഡി.കെ. പൃഥിരാജിന്റെ നേതൃത്വത്തില് പേട്ട എസ്.എച്ച്.ഒ ബിനുകുമാര്, എസ്.ഐമാരായ നിയാസ്, സതീഷ്‌കുമാര്, സി.പി.ഒമാരായ പ്രശാന്ത്, പ്രകാശ്, ശ്യാം എന്നിവരടങ്ങിയ സംഘമാണ് പ്രതികളെ അറസ്റ്റ് ചെയ്തത്. കോടതിയില് ഹാജരാക്കിയ പ്രതികളെ റിമാന്‍ഡ് ചെയ്തു. ഒളിവില് കഴിയുന്ന മറ്റു പ്രതികള്‍ക്കായി പ്രത്യേകസംഘം അന്വേഷണം തുടരുകയാണ്.


ഫൊക്കാനാ മഹോത്സവത്തിന് ചിക്കാഗോയില് ഉജ്വല തുടക്കം | Federation of Kerala Association in North America\nഫൊക്കാനാ മഹോത്സവത്തിന് ചിക്കാഗോയില് ഉജ്വല തുടക്കം\nചിക്കാഗോ: ജൂലൈ ഫോര്‍ത്ത് ആഘോഷങ്ങളില് മുഴുകിയ വിന്‍ഡി സിറ്റിക്ക് വര്‍ണ്ണപ്പൊലിമയും താളപ്പൊലിമയും നല്‍കി ഫൊക്കാനാ മഹോത്സവത്തിന് കൊടിയേറി.\nഒഹയര് ഹയറ്റ് റീജന്‍സി ഹോട്ടലിനു മുന്നില് താളമേളങ്ങളോടെ അരങ്ങേറിയ ഘോഷയാത്ര കസ്‌തൂര്‍ബാ നഗറില് പ്രവേശിച്ചതോടെ കണ്‍വന്‍ഷനു തുടക്കമായി. സാംസ്‌കാരിക-പ്രവാസികാര്യ മന്ത്രി കെ.സി. ജോസഫ്, മുന് മന്ത്രി ബിനോയ് വിശ്വം, കോട്ടയം ഡി.സി.സി പ്രസിഡന്റ് ടോമി കല്ലാനി, ശാന്തിഗിരി ആശ്രമം സെക്രട്ടറി ഗുരു ജ്ഞാനരത്‌നം തപസ്വി, ലളിതകലാ അക്കാഡമി ചെയര്‍മാനും, മനോരമ വീക്ക്‌ലി പത്രാധിപരുമായ കെ.എ. ഫ്രാന്‍സീസ് എന്നിവര്‍ക്കൊപ്പം ഫൊക്കാനാ പ്രസിഡന്റ് മറിയാമ്മ പിള്ള, സെക്രട്ടറി ടെറന്‍സണ് തോമസ്, ട്രസ്റ്റി ബോര്‍ഡ് ചെയര് പോള് കറുകപ്പിള്ളി, ട്രഷറര് വര്‍ഗീസ് പാലമലയില്, കണ്‍വന്‍ഷന് ചെയര് ജോയി ചെമ്മാച്ചേല്, റോക്ക്‌ലാന്റ് കൗണ്ടി ലെജിസ്ലേറ്റര് ആനി പോള്, കണ്‍വന്‍ഷന് കണ്‍വീനര് ലെജി പട്ടരുമഠത്തില് തുടങ്ങിയവര് നയിച്ച ഘോഷയാത്രയ്‌ക്ക് മൂന്നു സെറ്റ് ചെണ്ടമേളം അകമ്പടിയായി. കാവടിയേന്തിയ കുട്ടികളും താലപ്പൊലിയും, കേരളീയ വസ്‌ത്രങ്ങളുമായി വനിതകളും അണിനിരന്നപ്പോള് കേരളത്തനിമയുടെ പുനരാവിഷ്‌കാരമായി.\nന്യൂജേഴ്‌സിയില് നിന്നു വന്ന ജോസ്‌ലിന് അമേരിക്കന് ദേശീയ ഗാനവും, ടെക്‌സാസില് നിന്നു വന്ന നാന്‍സി വര്‍ഗീസ് ഇന്ത്യന് ദേശീയ ഗാനവും ആലപിച്ചു. ആര്‍ദ്ര ബാലചന്ദ്രനായിരുന്നു എം.സി.\nവനിതാ സംവരണത്തിനു ഇന്ത്യയില് നിയമമുണ്ടാക്കിയെങ്കിലും അതു ഫലപ്രദമാകാതെ പോയതു ചൂണ്ടിക്കാട്ടിയാണ് സെക്രട്ടറി ടെറന്‍സണ് തോമസ് സ്വാഗത പ്രസംഗം ആരംഭിച്ചത്. എന്നാല് വനിതയെ പ്രസിഡന്റാക്കിയും യുവ തലമുറയ്‌ക്ക് നേതൃത്വത്തില് പ്രാതിനിധ്യം നല്‍കിയും ഫൊക്കാനാ മാതൃകയായി. പ്രവര്‍ത്തിയിലൂടെ ജനമനസിനെ കീഴിടക്കുന്ന ഫൊക്കാനാ പ്രസിഡന്റിനെയാണ് രണ്ടുവര്‍ഷം ലോകം കണ്ടത്. ഏതു വിഷമഘട്ടത്തില്‍പ്പെട്ടവര്‍ക്കും സഹായമെത്തിക്കാന് മടി കാട്ടാത്ത വ്യക്തിയാണവര്. ചാരിറ്റി പ്രവര്‍ത്തനങ്ങളില് അവര് നല്‌കിയ നേതൃത്വം വിസ്‌മരിക്കാനാവില്ല. നാട്ടില് കാലില്ലാത്തവര്‍ക്ക് കൃത്രിമ കാല് നല്‍കുന്ന പദ്ധതി വിജയകരമായെന്നു മാത്രമല്ല, ഭാവിയിലും തുടര്‍ന്നുപോകാവുന്ന അനുകരീണയ പദ്ധതിയായി.\nകേരള ഗവണ്‍മെന്റ് ഫൊക്കാനയ്‌ക്ക് നല്‍കുന്ന അംഗീകാരം കേരളത്തില് മതസൗഹാര്‍ദ്ദ റാലി നടത്തിയപ്പോള് ഒരിക്കല്‍കൂടി തെളിഞ്ഞതാണ്. തിരുവനന്തപുരത്ത് നിന്ന് ആരംഭിച്ച് കൊച്ചിയില് സമാപിച്ച ജാഥയ്‌ക്ക് കേരള സര്‍ക്കാര് വേണ്ട ഒത്താശ ചെയ്‌തു. സമാപനത്തില് മിക്ക മന്ത്രിമാരും പങ്കെടുത്തു. ഇതില് ഫൊക്കാനയ്‌ക്ക് ഗവണ്‍മെന്റിനോട് ഏറെ നന്ദിയും കടപ്പാടുമുണ്ട്.\nവേദിയിലുണ്ടായിരുന്ന ഗുരു ഞ്‌ജാനരത്‌നം തപസ്വിയെ മതാതീത ആത്മീയതയുടെ വക്താവെന്ന് ടെറന്‍സണ് വിശേഷിപ്പിച്ചു. അദ്ദേഹത്തിന്റെ സാന്നിധ്യവും ഉപദേശങ്ങളും ഫൊക്കാനായെ ധന്യമാക്കുന്നു.\nഫൊക്കാനയുടെ രണ്ടുവര്‍ഷത്തെ പ്രവര്‍ത്തനത്തില് അഭിമാനമുണ്ടെന്നു പ്രസിഡന്റ് മറിയാമ്മ പിള്ള പറഞ്ഞു. സമൂഹത്തിന്റെ നന്മയ്‌ക്കായി പ്രവര്‍ത്തിക്കാന് നാം ഓരോരുത്തര്‍ക്കും ബാധ്യതയുണ്ട്. ഫൊക്കാനയുടെ സംഭാവനകള് പല രംഗത്തും ഏറെയുണ്ട്. മതസൗഹാര്‍ദ്ദ സമ്മേളനം, കൃത്രിമ കാല് കൊടുക്കുന്ന പദ്ധതി, ദേശീയ തലത്തില് നടത്തുന്ന സ്‌പെല്ലിംഗ് ബീ തുടങ്ങിയവയൊക്കെ ഏറെ ശ്രദ്ധേയമാണ്.\nനിരവധി കണ്‍വന്‍ഷനുകളിലും പ്രവര്‍ത്തനങ്ങളിലുമായി ഫൊക്കാനാ വരുംകാലങ്ങളിലും നിലനില്‍ക്കുമെന്ന് തനിക്ക് ഉറപ്പുണ്ടെന്ന് അവര് പറഞ്ഞു. നമ്മുടെ സംസ്‌കാരവും ഭാഷയും പുതുതലമുറയിലൂടെ സംരക്ഷിക്കാന് ഫൊക്കാനയ്‌ക്ക് കഴിയും.\nമറ്റേതു സംഘടനയേക്കാളും ജനങ്ങളുമായി ഇമെയില് വഴി ബന്ധം ഫൊക്കാനയ്‌ക്കാണ്. സ്വാമി വിവേകാനന്ദന്റെ പാദസ്‌പര്‍ശത്താല് ധന്യമായ ചിക്കാഗോയില് അദ്ദേഹത്തിന്റെ വാക്കുകള് തന്നെയാണ് തനിക്കും ഉദ്ധരിക്കാനുള്ളത്. `പിന്നോക്കം നോക്കാതെ മുന്നോട്ടുതന്നെ പോകുക. അനന്തമായ ഊര്‍ജവും ഉത്സാഹവും ക്ഷമയും കൈമുതലായി കരുതുക. അങ്ങനെയെങ്കില് മാത്രമേ നമുക്ക് മഹത്തായ കാര്യങ്ങള് ചെയ്യാനാവൂ’ നിറഞ്ഞ കൈയ്യടിയോടെ ജനങ്ങള് അവരുടെ പ്രസംഗത്തെ എതിരേറ്റു.\nതുടര്‍ന്ന് മന്ത്രി കെ.സി. ജോസഫ്, മറിയാമ്മ പിള്ള, ബിനോയി വിശ്വം, ഫൊക്കാനാ ട്രസ്റ്റി ബോര്‍ഡ് ചെയര് പോള് കറുകപ്പിള്ളി, ഫാ. ഡേവിഡ് ചിറമേല് തുടങ്ങിയവര് നിലവിളക്ക് കൊളുത്തിയതോടെ കണ്‍വന്‍ഷന് ഔപചാരികമായ തുടക്കമായി.\nനാട്ടില് നിന്നു വന്ന പബ്ലിക് സര്‍വീസ് കമ്മീഷന് അംഗം സിമി റോസ്‌ബെല് ജോണ്, പത്തനംതിട്ട ഡി.സി.സി സെക്രട്ടറി മാമ്മന് കൊണ്ടൂര്, പുളിക്കീഴ് ബ്ലോക്ക് പഞ്ചായത്ത് പ്രസിഡന്റ് ഈപ്പന് കുര്യന് (773 301 5721), നോവലിസ്റ്റ് ബെന്യാമിന് തുടങ്ങിയവര് ഫൊക്കാനയുടെ വിവിധ സാരഥികള്‍ക്കൊപ്പം വേദിയില് ഉപവിഷ്‌ടരായിരുന്നു.\nഫൊക്കാനാ സുവനീറിന്റെ പ്രകാശനത്തിന് ജോസ് തോമസ്, മന്ത്രി കെ.സി ജോസഫ്, ബിനോയി വിശ്വം. മറിയാമ്മ പിള്ള, സുവനീറിന്റെ അണിയറ ശില്‍പിയായ അഡ്വ രതീദേവി എന്നിവരെ ക്ഷണിച്ചു.സുവനീര് പ്രകാശനം മന്ത്രി നിര്‍വഹിച്ചു.\nഫൊക്കാനാ നേതാക്കളായ എം. അനിരുദ്ധന്, പോള് കറുകപ്പിള്ളി, ടി.എസ് ചാക്കോ എന്നിവര്‍ക്കു പുറമെ മാമ്മന് കൊണ്ടൂര്, അബ്‌ദുള് പുന്നയൂര്‍ക്കുളം തുടങ്ങിയവര്‍ക്ക് അവാര്‍ഡുകള് നല്‍കി. ലെജി പട്ടരുമഠത്തില് നന്ദി പറഞ്ഞു.\nതുടര്‍ന്ന് വിവിധ കലാപരിപാടികള് അരങ്ങേറി. ന്യൂയോര്‍ക്കില് നിന്ന് ലൈസി അലക്‌സിന്റെ നേതൃത്വത്തില് അവതരിപ്പിച്ച കേരളീയ ഡാന്‍സ്, ഉത്സവമേളം, കോമഡി സ്‌കിറ്റുകള്, ഡാന്‍സുകള് എന്നിവ അര്‍ധരാത്രിവരെ നീണ്ടു.


ബാങ്കിംഗ് കരിയര് ആഗ്രഹിക്കുന്നുണ്ടോ..? ഐബിപിഎസ് രജിസ്‌ട്രേഷന് ഇന്നുകൂടി - Kannur Varthakal Online\nബാങ്കിംഗ് കരിയര് ആഗ്രഹിക്കുന്നുണ്ടോ..? ഐബിപിഎസ് രജിസ്‌ട്രേഷന് ഇന്നുകൂടി\nബാങ്കിംഗ് മേഖലയില് ജോലി ആഗ്രഹിക്കുന്നവരാണോ നിങ്ങള്..? ബാങ്കുകളില് ക്ലാര്‍ക്ക് തസ്തികയിലെ നിയമനത്തിനായി ഇന്‍സ്റ്റിറ്റ്യൂട്ട് ഓഫ് ബാങ്കിംഗ് ആന്‍ഡ് പേഴ്‌സണല് സെലക്ഷന് (ഐബിപിഎസ്) നടത്തുന്ന പൊതു പരീക്ഷയ്ക്കായുള്ള രജിസ്‌ട്രേഷന് ഇന്നുകൂടി ചെയ്യാം.\nകൂടുതല് വിവരങ്ങള്‍ക്കും രജിസ്‌ട്രേഷനുമായി ഐബിപിഎസിന്റെ വെബ്‌സൈറ്റായ ibps.in സന്ദര്‍ശിക്കണം. ഡിസംബര് ഏഴ്, എട്ട്, പതിനാല്, 21 തിയതികളിലായാണ് പരീക്ഷ നടത്തുക. ഓണ്‍ലൈനായാണ് പരീക്ഷ.\nപ്രിലിമിനറി, മെയിന് എന്നിങ്ങനെ രണ്ടു ഘട്ടങ്ങളായാണ് പരീക്ഷ. ഐബിപിഎസ് ക്ലാര്‍ക്ക് പ്രിലിമിനറി പരീക്ഷയില് വിജയിക്കുന്നവര്‍ക്ക് മെയിന് പരീക്ഷയിലേക്ക് പ്രവേശനം ലഭിക്കും. 2020 ജനുവരി 19 നായിരിക്കും ഈ പരീക്ഷ നടക്കുക.\nഐബിപിഎസ് പരീക്ഷയ്ക്ക് രജിസ്റ്റര് ചെയ്യുന്നതിനായി\n1.) ഐബിപിഎസിന്റെ ഔദ്യോഗിക വെബ്‌സൈറ്റ് സന്ദര്‍ശിക്കുക (ibps.in)\n2.) ഹോം പേജിലുള്ള ക്ലാര്‍ക്ക് എക്‌സാം രജിസ്‌ട്രേഷന് ലിങ്കില് ക്ലിക്ക് ചെയ്യുക.\n3.) രജിസ്‌ട്രേഷന് പേജില് എത്തിയശേഷം ന്യൂ രജിസ്‌ട്രേഷന് ലിങ്കില് ക്ലിക്ക് ചെയ്യുക.\nമുമ്പ് രജിസ്റ്റര് ചെയ്തിട്ടുള്ളവരാണെങ്കില് ലോഗിന് ബട്ടനില് ക്ലിക്ക് ചെയ്യുക.\n4.) തുടര്‍ന്ന് ഐബിപിഎസ് ആപ്ലിക്കേഷന് ഫോം പൂരിപ്പിച്ച നല്‍കുക.\n5.) രജിസ്‌ട്രേഷനായി ആവശ്യമുള്ള രേഖകള് അപ്ലോഡ് ചെയ്ത് ഫീസ് അടയ്ക്കുക.\n7.) ആപ്ലിക്കേഷന് ഫോം ഡൗണ്‍ലോഡ് ചെയ്ത് സൂക്ഷിക്കുക.


ഓണം- മലയാളിയുടെ ആത്മവഞ്ചന | Malayali Special\nHome » ഫീച്ചര് » ഓണം- മലയാളിയുടെ ആത്മവഞ്ചന\tഓണം- മലയാളിയുടെ ആത്മവഞ്ചന\n‘മാവേലി നാടു വാണീടും കാലം മാനുഷരെല്ലാരുമൊന്നു പോലെ’ ഈ ഈരടികള് കേള്‍ക്കാത്ത മലയാളി ഭൂമുഖത്തില്ല. രാമരാവണ യുദ്ധത്തില് ദൈവത്തിന്റെ അവതാരമായ രാമന്റെ കൂടെ നിന്ന കേരളീയര് മഹാബലിയുടെ കാര്യത്തില് ദൈവത്തിന്റെ തന്നെ അവതാരമായ വാമനനെ തള്ളിപ്പറയുകയും ഒരു അസുരന്റെ പക്ഷത്തു നില്‍ക്കുകയും ചെയ്തു. കേരളീയരുടെ നീതിബോധത്തിന്റെ തെളിവായി ഇത് കണക്കാക്കാം.\nമഹാബലി നിഷ്‌കാസിതനായ ശേഷം കേരളനാട്ടില് കള്ളവും ചതിയും വഞ്ചനയും ബാലമരണവും മറ്റനേകം തിന്മകളും നാള്‍ക്കുനാള് പെരുകി വന്നു. വര്‍ഷത്തിലൊരിക്കല് മഹാബലി തന്റെ ജനത്തെ കാണാന് വരുമെന്നും ആ അവസരമാണ് ഓണമായി ആഘോഷിക്കുന്നതെന്നും കുട്ടികളോടെങ്കിലും നാം പറയാറുണ്ട്.\nമഹാബലി ഭരിച്ചിരുന്ന കേരളം ഒരു മിഥ്യ മാത്രമാണെന്ന് കുട്ടികള് വളരെപ്പെട്ടെന്ന് തിരിച്ചറിയുന്നു. അഴിമതി, സ്വജനപക്ഷപാതം, ബാലമരണം, ചതി, വഞ്ചന തുടങ്ങിയവയെക്കുറിച്ച് പത്രങ്ങളിലും മറ്റു മാധ്യമങ്ങളില് നിന്നും വായിച്ചറിയുമ്പോള് അവര് വില്യം ഷേക്‌സ്പിയറിന്റെ പ്രസിദ്ധമായ ഒരു വാക്യം ഓര്‍ത്തുപോകും ‘All are born equal, but some are born more equal’ ഓണത്തെക്കുറിച്ച് നാം മനസ്സില് താലോലിക്കുന്ന സങ്കല്പമല്ല യഥാര്‍ത്ഥത്തില് ഓണമെന്ന് നമുക്കറിയാം. ഒരുപ്പൂ കൃഷിയും ഇരുപ്പൂ കൃഷിയും മാത്രമുണ്ടായിരുന്ന ഒരു കാലത്ത് കര്‍ക്കിടകത്തിലെ വറുതിയുടെ കാലം കഴിഞ്ഞു വരുന്ന ചിങ്ങമാസം കൊയ്ത്തുകാലമാണ്. തൊടികളിലും പറമ്പുകളിലും പൂക്കള് നിറയുന്നു. വയലുകളില് കതിര്‍ക്കുലകളും പറമ്പുകളില് വാഴക്കുലകളും മറ്റ് വിഭവങ്ങളും വിളയുന്ന സമൃദ്ധിയുടെ കാലം സന്തോഷത്തിന്റെ നാളുകളാണ് . ഈ സമൃദ്ധി കര്‍ഷകര്‍ക്കു മാത്രമല്ല, മറിച്ച് മീന് പിടിക്കുന്നവര്‍ക്കും, കന്നുകാലികളെ വളര്‍ത്തുന്നവര്‍ക്കും എല്ലാം ഉള്ളതായിരുന്നു. സമൃദ്ധിയുടെ ഈ നാളുകള് ആഘോഷിക്കുന്ന ഉത്സവമായിരുന്നു ഓണം.\nപണ്ട് കേരളത്തിലെ ഓരോ പ്രദേശത്തും ലഭിക്കുന്ന വിഭവങ്ങള്‍ക്കൊണ്ട് ഓരോ വീട്ടുകാരും ഓണസദ്യ സ്വയം ഉണ്ടാക്കി കഴിക്കുമായിരുന്നു. കേരളത്തില് കൃഷിയിടങ്ങള് കുറയുകയും കാര്‍ഷിക വിഭവങ്ങള്‍ക്ക് ദൗര്‍ലഭ്യം ഉണ്ടാകുകയും ചെയ്തപ്പോള് ജനങ്ങള് കടകളില് നിന്ന് പച്ചക്കറികളും മറ്റും വാങ്ങി ഓണസദ്യ ഒരുക്കാന് തുടങ്ങി. എന്നാല് ഏതാണ്ട് പത്ത് പതിനഞ്ചു വര്‍ഷങ്ങളായി ഒരു പുതിയ പ്രവണത കണ്ടുവരുന്നു. ഏതെങ്കിലും ഒരു ഹോട്ടലില് ഓണസദ്യ ബുക്ക് ചെയ്യുക. സമയമാകുമ്പോള് മുഴുവന് കുടുംബാംഗങ്ങളും അവിടെ ചെന്നിരുന്ന് ഓണസദ്യ കഴിക്കുക അല്ലെങ്കില് കാറ്ററിംഗ് സര്‍വ്വീസ് വഴി ഓണസദ്യ വീട്ടിലെത്തിക്കുക. എങ്ങനെ കുറ്റം പറയാന് കഴിയും ? വാഴയില പോലും കിട്ടാന് പ്രയാസമായ ഒരു സംസ്ഥാനമായി മാറിയിരിക്കുന്നു കേരളം.\nഓണം ഗംഭീരമാക്കാന് സര്‍ക്കാര് പല നടപടികളും കൈക്കൊണ്ടിട്ടുണ്ട്. ബിവറേജസ് കോര്‍പ്പറേഷന്റെ എല്ലാ കടകളിലും ആവശ്യമായ അളവില് മദ്യം എത്തിക്കുക എന്നതാണ് അതിലൊന്ന്. കേരളീയര്‍ക്ക് എല്ലാ ആഘോഷ വേളകളിലും മദ്യം ഒഴിച്ചുകൂടാന് കഴിയാത്ത ഒന്നായി മാറിയിരിക്കുന്നു. പിന്നെ ഓണത്തിന്റെ കാര്യം പ്രത്യേകം പറയാനുണ്ടോ ?\nകാര്‍ഷിക സംസ്‌കാരവും, തൊഴില് സംസ്‌കാരവും നശിച്ചു കഴിഞ്ഞ കേരളം ഒരു ഉപഭോക്തൃ സംസ്ഥാനമായി മാറിക്കഴിഞ്ഞിരിക്കുന്നു. ഉപ്പു മുതല് കാര് വരെ അന്യസംസ്ഥാനങ്ങളില് നിന്ന് കൊണ്ടുവരേണ്ടിയിരിക്കുന്നു. ചുരുക്കിപ്പറഞ്ഞാല് തമിഴ്‌നാട്, കര്‍ണ്ണാടകം, ആന്ധ്രാപ്രദേശ്, മഹാരാഷ്ട്ര തുടങ്ങിയ മറ്റു സംസ്ഥാനങ്ങള് കനിഞ്ഞില്ലെങ്കില് ഓണം പോയിട്ട് നമ്മുടെ നിത്യജീവിതം പോലും സുഗമമാകുമെന്ന് തോന്നുന്നില്ല.\nഓണക്കാലത്ത് സംസ്ഥാന സര്‍ക്കാര് എല്ലാ സര്‍ക്കാര്, അര്‍ദ്ധസര്‍ക്കാര് സ്ഥാപനങ്ങളിലേയും ജീവനക്കാര്‍ക്ക് ബോണസ് അല്ലെങ്കില് ഫെസ്റ്റിവല് അലവന്‍സ് നല്‍കിവരുന്നുണ്ട്. ഇത് അടുത്തകാലം വരെ 2200 രൂപ ആയിരുന്നു. ഇത് കൂടാതെ ആവശ്യപ്പെടുന്ന ജീവനക്കാര്‍ക്കെല്ലാം 10,000 രൂപ വീതം വായ്പ നല്‍കാറുണ്ട്. അഞ്ചു ലക്ഷത്തിലധികം സര്‍ക്കാര് ജീവനക്കാരുള്ള കേരളത്തില് ബോണസ് അല്ലെങ്കില് അലവന്‍സായി ഏറ്റവും കുറഞ്ഞത് 350 കോടി രൂപ ഓണക്കാലത്ത് നല്‍കാറുണ്ട്.\nവായ്പയായി കുറഞ്ഞത് 300 കോടി രൂപ ഇതിനു പുറമേ നല്‍കാറുണ്ട്. അങ്ങനെ മൊത്തം 650 കോടി രൂപകൊണ്ട് മലയാളികള് എന്താണ് ചെയ്യുന്നത് ?\nഓണക്കാലത്ത് വിഷമയമായ പച്ചക്കറികളും ടെലിവിഷന്, ഫ്രിഡ്ജ് തുടങ്ങിയ ഉപഭോഗ വസ്തുക്കളും മറ്റു സംസ്ഥാനങ്ങളില് നിന്ന് കേരളത്തിലെത്തുന്നു. ഇവ വാങ്ങുന്നതിനായി ഭീമമായ തുക മലയാളികള് ചെലവാക്കുന്നു. അതിരാവിലെ പൂവിളികള് ഉയര്‍ന്നിരുന്ന ഓണക്കാലം നമുക്കുണ്ടായിരുന്നു. കുട്ടികള് പറമ്പുകളില് നിന്നും തൊടികളില് നിന്നും പൂക്കള് ശേഖരിക്കുമായിരുന്നു. അന്ന് ഏതാണ്ട് എല്ലാ വീട്ടുമുറ്റത്തും പൂക്കളം ഒരുക്കിയിരുന്നു. എന്നാല് ഇന്ന് റസിഡന്‍സ് അസോസിയേഷനുകള്‍ക്കു പോലും പൂക്കളം ഇടുന്നത് താങ്ങാനാകാത്ത ഒന്നായി തീര്‍ന്നിരിക്കുന്നു. തമിഴ്‌നാട്ടിലെ തോവാളത്തു നിന്നും കോടിക്കണക്കിന് രൂപയുടെ പൂക്കളാണ് കേരളത്തിലെത്തുന്നത്. എന്നിട്ടും പ്ലാസ്റ്റിക്ക് പൂക്കളും നിറം ചേര്‍ത്ത വസ്തുക്കളും ഉപയോഗിച്ചാണ് പൂക്കളം ഇടുന്നത്. എന്തിനധികം പറയുന്നു ഒരു ഊഞ്ഞാല് കെട്ടാന് പോലും മലയാളിയുടെ തൊടിയില് മരമില്ല.\nപണ്ട് ഓണക്കാലത്ത് എല്ലാ പ്രദേശങ്ങളിലും ഓണക്കളികളും ഓണപ്പാട്ടുകളും ഉണ്ടായിരുന്നു. ഇന്ന് ഓണക്കളികള് ടെലിവിഷനിലും ഓണപ്പാട്ടുകള് കാസറ്റിലും ഒതുങ്ങിയിരിക്കുന്നു. ഇതിനു പരിഹാരമെന്നോണം 1977 ല് കേരള സര്‍ക്കാര് തുടങ്ങി വച്ച ഓണാഘോഷമുണ്ട്. ടൂറിസം വാരാഘോഷത്തിന്റെ ഭാഗമായിട്ടാണ് ഇത് സംഘടിപ്പിച്ചു വരുന്നത്. ഇത് ഏറെക്കുറെ തലസ്ഥാന നഗരത്തില് മാത്രമായി ഒതുങ്ങിയിരിക്കുന്നു. അനേകം പേര്‍ക്ക് പങ്കുപറ്റാന് കഴിയുന്ന തരത്തിലുള്ള ഒരു ധൂര്‍ത്തു തന്നെയാണ് ഈ ഓണാഘോഷം. ഓണാഘോഷത്തിന്റെ പരിസമാപ്തി കുറിച്ചുകൊണ്ട് നടക്കുന്ന ഘോഷയാത്രയ്ക്കു വേണ്ടി സര്‍ക്കാര് വകുപ്പുകള് ചെലവിടുന്നത് കോടിക്കണക്കിന് രൂപയാണ്.\nഓണക്കാലത്ത് കേരളീയര് നാടുകാണാന് ഇറങ്ങുന്ന ശീലവും അസ്തമിച്ചു കഴിഞ്ഞൂ. നാടു കാണാന് ഇറങ്ങുമ്പോള് ബന്ധുവീടുകള് സന്ദര്‍ശിക്കുകയും നാട്ടില് നടക്കുന്ന കളികള് കണ്ടാസ്വദിക്കുകയും ചെയ്തിരുന്ന കേരളീയര് ഇത് ഇതൊക്കെ കാണുന്ന ടെലിവിഷന് ചാനലിലൂടെയാണ്.\nമേല്‍പ്പറഞ്ഞ കാര്യങ്ങള് കൂട്ടിവായിക്കുമ്പോള് ഒരു ചോദ്യം മനസ്സില് ഉയരുന്നു. മലയാളികള് ഓണം ആഘോഷിക്കുന്നത് ആര്‍ക്കു വേണ്ടിയാണ്? അവര്‍ക്ക് വേണ്ടിയല്ലെന്നത് തീര്‍ച്ച . മറിച്ച് മലയാളി ഓണം ആഘോഷിക്കുന്നത് തമിഴനും, കന്നടക്കാരനും, തെലുങ്കനും വേണ്ടിയാണ്. മലയാളി ഓണം ആഘോഷിക്കുമ്പോള് അതിന്റെ ഗുണം അനുഭവിക്കുന്നത് അവരാണ്. അവരുടെ പിന്നീടുള്ള നാളുകള് ഐശ്വര്യം നിറഞ്ഞതായി മാറുന്നു. മലയാളിയുടെ കീശയും സര്‍ക്കാരിന്റെ ഖജനാവും കാലിയാകുന്നു. ഇങ്ങനെ ഒരു ഓണം ആഘോഷിക്കേണ്ടതുണ്ടോ എന്ന് ചിന്തിക്കേണ്ട കാലം അതിക്രമിച്ചിരിക്കുന്നു. ഓണാഘോഷത്തിനായി നാം ധൂര്‍ത്തടിച്ചു കളയുന്ന സമ്പത്ത് സംസ്ഥാനത്തിലെ എല്ലാ ജനങ്ങള്‍ക്കും വേണ്ടി എങ്ങനെ ഉപയോഗിക്കാം എന്നു ചിന്തിക്കേണ്ടിയിരിക്കുന്നു. കേരളത്തില് കാര്‍ഷിക സംസ്‌കാരവും തൊഴില് സംസ്‌കാരവും ഉയര്‍ത്തിയെടുക്കാന് കഴിയുമോ എന്നു ആരായേണ്ടിയിരിക്കുന്നു. അതിനുവേണ്ടിയുള്ള പരിശ്രമം നടത്തുമ്പോള് മാത്രമേ ഓണം മലയാളിയുടേതായി മാറുകയുള്ളൂ. എങ്കില് മാത്രമേ നമുക്കു പാടാന് കഴിയൂ ‘മാവേലി നാടുവാണീടും കാലം ……………..’


ഗൾഫ് പ്രതിസന്ധി കൂടുതൽ സങ്കീർണമായ വഴിത്തിരിവില്; യാത്രാവിമാന പ്രശ്നം അന്താരാഷ്ട്ര സമിതിയിലേക്ക്\n23 May, 2018 at 06:21 AM\nഖത്തർ നടപടിക്കെതിരെ അന്താരാഷ്ട്ര സിവിൽ ഏവിയേഷൻ സമിതിക്ക് പരാതി നൽകാനുള്ള നീക്കത്തിലാണ് യു.എ.ഇ അധികൃതർ\nഏഴു മാസം പിന്നിട്ട ഗൾഫ് പ്രതിസന്ധി കൂടുതൽ സങ്കീർണമായ വഴിത്തിരിവിലേക്ക്. യാത്രാവിമാനത്തെ ഖത്തർ സെനിക വിമാനങ്ങൾ പിന്തുടർന്നതായ യുഎഇ ആരോപണം ഭിന്നതക്ക് ആഴം വർധിപ്പിക്കുകയാണ്. പ്രശ്നപരിഹാര നടപടികളും ഇതോടെ അനിശ്ചിതത്വത്തിലായി.\nഖത്തർ നടപടിക്കെതിരെ അന്താരാഷ്ട്ര സിവിൽ ഏവിയേഷൻ സമിതിക്ക് പരാതി നൽകാനുള്ള നീക്കത്തിലാണ് യു.എ.ഇ അധികൃതർ. നേരത്തെ യു.എ.ഇ ഉൾപ്പെടെയുള്ള നാല് രാജ്യങ്ങൾക്കെതിരെ ഉപരോധ സാഹചര്യം സൃഷ്ടിച്ചതിന് ഖത്തർ സമിതിക്ക് പരാതി നൽകിയതാണ്. ഭിന്നത വർധിച്ചതോടെ കൂടുതൽ കടുത്ത നടപടികൾക്ക് ഇരുകൂട്ടരും തയാറെടുക്കുകയാണ്. ഇത് ഗൾഫ് താൽപര്യങ്ങൾക്ക് വലിയ തോതിൽ തിരിച്ചടിയാകും.\nജി.സി.സി അംഗ രാജ്യങ്ങൾക്കിടയിലെ അഭിപ്രായ ഭിന്നത പരിഹരിക്കാൻ പല തലങ്ങളിൽ ചർച്ച നടന്നുവെങ്കിലും കാര്യമായ വിജയം നേടാനായില്ല. എങ്കിലും കുവൈത്തും ഒമാനും പ്രതീക്ഷ പൂർണമായും കൈവിട്ടിരുന്നില്ല. പുതിയ സംഭവവികാസത്തോടെ ഇരുവിഭാഗവും നിലപാട് കടുപ്പിക്കുകയാണ്. സൗദിയും ബഹ്റൈനും ഖത്തർ നടപടിയെ രൂക്ഷമായി വിമർശിച്ച് യു.എ.ഇക്ക് പൂർണ പിന്തുണ പ്രഖ്യാപിച്ചതും ശ്രദ്ധേയമാണ്.\nഡിസംബറിൽ കുവൈത്തിൽ ചേർന്ന ജി.സി.സി ഉച്ചകോടി പരാജയപ്പെട്ടതോടെ ഗൾഫ് കൂട്ടായ്മയുടെ ഭാവി സംബന്ധിച്ച ആശങ്ക ശക്തമാണ്. വ്യോമയാന തർക്കം എന്നതിലുപരി തങ്ങളുടെ സുരക്ഷയെ ബാധിക്കുന്ന വെല്ലുവിളി എന്ന നിലക്കാണ് പുതിയ സംഭവത്തെ ബന്ധപ്പെട്ടവർ നോക്കി കാണുന്നത്.\ngulf financial crisisGulf crisis


December 19, 2019 – Utharadesam\nമംഗലാപുരത്ത് പൊലീസ് വെടിവെപ്പില് രണ്ടുപേര് കൊല്ലപ്പെട്ടു; കൂടുതല് സേനയെ വിന്യസിപ്പിച്ചു\nമംഗളൂരു: സംഘര്‍ഷാവസ്ഥ നിലനില്‍ക്കുന്ന മംഗളൂരുവില് പൊലീസ് വെടിവെപ്പില് രണ്ട് യുവാക്കള് കൊല്ലപ്പെട്ടു. ബന്തറിനടുത്ത് ബെംങ്ക്രയിലെ നൗഷീന് (21), കന്തക്കിലെ ജലീല് കുദ്രോളി (49) എന്നിവരാണ് കൊല്ലപ്പെട്ടത്. പൊലീസ് ...\nജില്ലാ കേരളോത്സവം: കലാമത്സരങ്ങള് 21, 22ന്\nകാസര്‍കോട്: ജില്ലാ പഞ്ചായത്തും കേരള സംസ്ഥാന യുവജന ക്ഷേമ ബോര്‍ഡും സംയുക്തമായി സംഘടിപ്പിക്കുന്ന ജില്ലാ കേരളോത്സവത്തിന്റെ കലാമത്സരങ്ങള് 21, 22ന് പാക്കം ഗവ. ഹൈസ്‌കൂളില് നടക്കുമെന്ന് സംഘാടക ...\nകെ.ടി. മുഹമ്മദ് സ്മാരക സംസ്ഥാന നാടക മത്സരം 22 മുതല്\nകാസര്‍കോട്: ഉദുമ ബേവൂരി സൗഹൃദ വായനശാല ആന്റ് ഗ്രന്ഥാലയത്തിന്റെ 15-ാം വാര്‍ഷികാഘോഷത്തിന്റെ ഭാഗമായുള്ള രണ്ടാമത് കെ.ടി മുഹമ്മദ് സ്മാരക സംസ്ഥാന പ്രൊഫഷണല് നാടക മത്സരം 22 മുതല് ...\nപ്രതിഷേധ ജ്വാല തീര്‍ത്ത് യൂത്ത് ഫോറത്തിന്റെ ലോംഗ് മാര്‍ച്ച്\nകാസര്‍കോട്: പൗരത്വ ഭേദഗതി ബില്ലിനെതിരെ വ്യാഴാഴ്ച്ച നഗരം വലിയ പ്രതിഷേധ മാര്‍ച്ചിന് സാക്ഷ്യം വഹിച്ചു. ചെങ്കള പഞ്ചായത്തിലെ വിവിധ ക്ലബ്ബുകളൂടേയും സന്നദ്ധ സംഘടനകളുടേയും രാഷ്ട്രീയ പാര്‍ട്ടികളുടേയും കൂട്ടായ്മയില് ...\nജ്വല്ലറിയിലെത്തിയ യുവാവ് സ്വര്‍ണ്ണമാല മോഷ്ടിച്ച് മുങ്ങി; പൊലീസ് കേസെടുത്തു\nനീലേശ്വരം: ജ്വല്ലറിയിലെത്തിയ യുവാവ് സ്വര്‍ണ്ണമാല മോഷ്ടിച്ച ശേഷം സ്ഥലം വിട്ടു. നീലേശ്വരം രാജാറോഡിലെ കെ.ബി.എം ജ്വല്ലറിയില് നിന്നാണ് സ്വര്‍ണ്ണമാല മോഷണം പോയത്. ബുധനാഴ്ച രാവിലെ സ്വര്‍ണ്ണാഭരണങ്ങള് വാങ്ങാനെന്ന ...\nപൂര്‍ണ്ണഗര്‍ഭിണിക്ക് കുത്തിവെച്ച ഇഞ്ചക്ഷന് മാറിയതിനെ തുടര്‍ന്ന് ഗര്‍ഭസ്ഥശിശു മരിച്ചു; ജില്ലാ ആസ്പത്രിയിലെ വനിതാ ഡോക്ടര്‍ക്കെതിരെ കേസ്\nകാഞ്ഞങ്ങാട്: ജില്ലാ ആസ്പത്രിയില് പൂര്‍ണ്ണഗര്‍ഭിണിക്ക് കുത്തിവെച്ച ഇഞ്ചക്ഷന് മാറിയതിനെ തുടര്‍ന്ന് ഗര്‍ഭസ്ഥശിശു മരണപ്പെട്ടു. സംഭവത്തില് യുവതിയുടെ ഭര്‍ത്താവിന്റെ പരാതിയില് കാഞ്ഞങ്ങാട്ടെ ജില്ലാ ആസ്പത്രിയിലെ വനിതാഡോക്ടര്‍ക്കെതിരെ പൊലീസ് കേസെടുത്ത് ...\nപൗരത്വഭേദഗതി ബില്ലിനെതിരായ സമരത്തിനിടെ സംഘര്‍ഷം; മംഗളൂരുവില് കര്‍ഫ്യു\nമംഗളൂരു: പൗരത്വ ഭേദഗതി ബില്ലിനെതിരെ മംഗളൂരുവില് നടത്തിയ പ്രതിഷേധ പ്രകടനം സംഘര്‍ഷത്തില് കലാശിച്ചതോടെ മംഗളൂരുവിലെ വിവിധ ഭാഗങ്ങളില് കര്‍ഫ്യു പ്രഖ്യാപിച്ചു. ബന്തര്, പാണ്ഡേശ്വര, ഹംമ്പന്‍കട്ട, മംഗളൂരു സെന്‍ട്രല്, ...\nകല്യോട്ട് കഴകം പെരുങ്കളിയാട്ടം 23ന് തുടങ്ങും\nകാഞ്ഞങ്ങാട്: കല്യോട്ട് കഴകം പെരുങ്കളിയാട്ടം 23 മുതല് 29 വരെ നടക്കും. കല്യോട്ട് 717 വര്‍ഷത്തിന് ശേഷമാണ് കളിയാട്ടം നടക്കുന്നത്. അഞ്ചുലക്ഷത്തിലധികം ആളുകള് കളിയാട്ടത്തിനെത്തുമെന്നാണ് സംഘാടകരുടെ പ്രതീക്ഷ. ...\nനഗര ഭരണത്തിനെതിരെയുള്ള വിധിയെഴുത്ത്-ഐ.എന്.എല്\nകാസര്‍കോട്: മുനിസിപ്പല് ഉപതിരഞ്ഞെടുപ്പില് തളങ്കര ഒന്നമൂല വാര്‍ഡില് മൊയ്തു കമ്പ്യൂട്ടറിന്റെ അട്ടിമറിവിജയം നിലവിലെ മുനിസിപ്പല് ഭരണണകൂടത്തിനെതിരെയുള്ള ജനവികാരമാണെന്ന് ഐ.എന്.എല് ജില്ലാ ജനറല് സെക്രട്ടറി അസീസ് കടപ്പുറം പ്രസ്താവനയില് ...\nപുത്തിഗെ റെയ്ഞ്ച് കലോത്സവം സമാപിച്ചു\nപുത്തിഗെ: സുന്നി ജംഇയ്യത്തുല് മുഅല്ലിമീന് മദ്രസാ വിദ്യാര്‍ത്ഥികള്‍ക്കായി സംഘടിപ്പിച്ച പുത്തിഗെ റെയ്ഞ്ച് കലോത്സവം കളത്തൂര് മദീനാ മഖ്ദൂം മദ്രസയില് നടന്നു. മുഹിമ്മാത്തുദ്ദീന് മദ്രസ ജേതാക്കളായി. മുഹിമ്മാത്തുല് മുസ്ലിമീന് ...


News ബംഗാൾ വനം വകുപ്പ് മന്ത്രി രജിബ് ബാനര്‍ജി രാജിവെച്ചു; ഒരു മാസത്തിനിടയിലെ മൂന്നാമത്തെ രാജി\nബംഗാൾ വനം വകുപ്പ് മന്ത്രി രജിബ് ബാനര്‍ജി രാജിവെച്ചു; ഒരു മാസത്തിനിടയിലെ മൂന്നാമത്തെ രാജി\nകൊൽക്കത്ത: പശ്ചിമ ബംഗാൾ വനം വകുപ്പ് മന്ത്രി രജിബ് ബാനർജി മന്ത്രിസ്ഥാനം രാജിവെച്ചു. രാജിക്കത്തിൽ പശ്ചിമ ബംഗാളിലെ ജനങ്ങളെ സേവിക്കാൻ കഴിഞ്ഞതിൽ അഭിമാനമുണ്ടെന്ന് പറഞ്ഞ രജിബ് തനിക്ക് അവസരം തന്നതിന് ഹൃദയപൂർവം നന്ദി അറിയിക്കുകയും ചെയ്തു. എന്നാൽ എന്ത് കൊണ്ടാണ് രാജി എന്ന് അദ്ദേഹം വ്യക്തമാക്കിയിട്ടില്ല. കഴിഞ്ഞ ഒരു മാസത്തിനുള്ളിൽ മമത മന്ത്രിസഭയിൽ നിന്ന് രാജിവെക്കുന്ന മൂന്നാമത്തെ മന്ത്രിയാണ് രജീബ് ബാനർജി. ബി.ജെ.പിയിൽ ചേരുന്നതിന് മുന്നോടിയായാണ് രാജി എന്നാണ് അഭ്യൂഹം.\nഫെയ്സ്ബുക്കിലൂടെയാണ് തന്റെ രാജി വാർത്ത രജിബ് ജനങ്ങളെ അറിയിച്ചത്. നിങ്ങളെ ഓരോരുത്തരേയും എന്റെ കുടുംബാംഗങ്ങളായാണ് കണ്ടിരുന്നത്. നിങ്ങളുടെ പിന്തുണ കൂടുതൽ ദൂരം സഞ്ചരിക്കുന്നതിന് എനിക്ക് പിന്തുണ നൽകി. എന്റെ രാജി ഔദ്യോഗികമായി പ്രഖ്യാപിക്കുകയാണ്. ബന്ധപ്പെട്ട അധികൃതരെയും ഇക്കാര്യം അറിയിച്ചിട്ടുണ്ട്. ഫെയ്്സ്ബുക്കിൽ രജിബ് കുറിച്ചു.\nരാജി നൽകിയതിന് ശേഷം രജിബ് ബാനർജി ഗവർണർ ജഗ്ദീപ് ധൻകറുമായി കൂടിക്കാഴ്ച നടത്തി.ചില തൃണമൂൽ നേതാക്കൾ തനിക്കെതിരെ ഗൂഢാലോചന നടത്തുന്നുവെന്ന് ആരോപിച്ച് ദിവസങ്ങൾക്ക് ശേഷമാണ് രജീബ് ബാനർജിയുടെ രാജി.